“Ақлли таълим” ва “ақлли тиббиёт” тизими – Сурхон тонги\nБош саҳифа / Таълим / “Ақлли таълим” ва “ақлли тиббиёт” тизими\nМай 15, 2019\tТаълим Изоҳ қолдириш 865 Кўрилди\nЎзбекистон Республикасида инсон омилини ривожлантириш учун ақлий қобилиятни ўстирадиган ва инновацияларга ўргатадиган “ақлли таълим” ва “ақлли тиббиёт” тизимини жорий қилиш зарурати юзага келди.\nҲурматли Юртбошимиз Шавкат Мирзиёев 2017 йил 22 декабрдаги Олий Мажлисга мурожаатномасида “Нодир талант эгаларини тарбиялаб камолга етказиш ҳал қилувчи аҳамиятга эга эканлигини унутишга ҳаққимиз йўқ” — деб таъкидлаган эдилар. 2018 йил 7 декабрь куни Ўзбекистон Конституцияси қабул қилинганлигининг 26 йиллиги муносабати билан сўзлаган нутқларида эса “Халқ таълими соҳасидаги таълим стандартлари ва ўқитиш услубларини илғор хорижий тажрибалар асосида, ўқувчининг индивидуал қобилиятини рўёбга чиқариш нуқтаи назардан қайта кўриб чиқиш керак,” — деб бу борада олдимизда турган муҳим вазифаларга жамоатчилик эътиборини яна бир бор қаратдилар.Кейинги икки йилда таълим ва соғлиқни сақлаш соҳаларида катта ислоҳот ва ижобий ўзгаришлар қилинди. Шу билан бирга бу жабҳалар ходимлари танқидга ҳам учрамоқдалар. Маълумки, кўчат экишдан олдин ерни яхшилаб тайёрламаса, ҳосил олиб бўлмайди. Ҳолбуки, биз ақлли тиббиёт ёрдамида мия фаолиятини яхшиламай, хотира ва қобилиятни ўстирмай туриб, шахсга билим беришга ҳаракат қиламиз? Кўп талабаларга 11 – 16 йил мобайнида берган билимларимизнинг 20–30 фоизи (баъзан ўтган мартаги дарс мавзуси) ҳам эсида қолмайди. Ал Хоразмий ва ибн Синолар каби алломаларни 15 йил ўқитиб, халқ маблағини сарфлашмаган. Улар туғилганидан хотираси, ўйлаш тезлиги, мия фаолияти жуда кучли бўлган. Биз билимли кадрларни тайёрлаш бўйича ютуққа эришишимиз учун билимларни инновацияларга айлантириб, самарали ишлатиш ҳамда сифатли ўргатиш механизмларини ишлаб чиқишимиз зарур.\nБиринчиси, ижтимоий соҳада инвестициялар, инновациялар ва сифат ўсиши реал секторга нисбатан юқори бўлиши шарт. Янгича ўйлаш, ва янгича термин (ақлли оила, ақлли маҳалла, ақлли тиббиёт, ақлли таълим, ақлли талаба, ақлли тадбиркор…)ларни истеъмолга киритиш лозим. Буларнинг барчаси ақл ва қобилиятни ривожлантиришга, фаровон турмуш кечиришга хизмат қилиши зарур. Чунки инновацион ривожланиш, инсон ақлий капиталининг ўсишига ва уни самарали ишлатишга нисбатан пропорционал кўринишга эга.\nИккинчиси, инновациялар стратегиясининг мақсади барча соҳалар (хусусан, инсон капитали) сифат кўрсаткичларини ўстиришдир, шунда турмуш даражаси ўсади ва дунё бозорида рақобатбардош бўла оламиз. Шунинг учун “сифат, сифат ва яна сифат” деган шиор асосий мақсадимиз бўлиши керак.\nI. Ўзбекистонни инновацион ривожлантиришда соғлиқни сақлаш тизимига қуйидаги янги талаблар қўйилишини зарур деб ҳисоблаймиз:\nТаълим муассасалари, овқатланиш шохобчаларида овқатланишни мақсадли ташкил қилиш яъни яширин очликни бартараф этиш (кальций, магний, йод, темир… витамин, аминокислоталар етишмаслигини камайтириш)га ўргатиш. Ҳар куни 4 порция сабзавот ва 1 порция мева ейишни таъминлаш, қовуриб–куйдириб, витаминларни ўлдиришни тўхтатиш лозим. Аввало, ақлий тиббиёт ҳар бир бола қобилияти йўналишини (мусиқа, математика, рассомчилик, муҳандислик…) аниқлаши зарур. Сўнгра шу соҳа бўйича уни ривожлантириб бориш керак. 12 ёшга яқинлашганда, мия қобилиятини такомиллаштириш омилларини чуқур таҳлил қилиш лозим. Мактабда ўқувчига ўз қобилияти бўйича олий таълим олиш юзасидан тавсиялар бериш мақсадга мувофиқдир.\nТаълим тизимида IQ, EQ тестлари орқали мия қобилияти ўсишининг таҳлилини жорий этиш мақсадга мувофиқдир (Германияда 10 -12 ёшдан IQ кўрсаткичларини ошириш учун ўқувчилар махсус мактабларда ўқитилади). Биз ҳам шу усулда ажратиб олинган болаларга нуфузли Президент мактаблари ва лицейларида тегишли илғор усуллардан фойдаланган ҳолда таълим беришимиз керак.\nПрезидент мактаблари ва лицейларига кириш имтиҳонларини олий таълим муассасалари абитуриентлари орасида ўтказиладиган тест синовлари сингари марказлаштирган ҳолда ташкиллаштириш, ёшликдан ўқувчиларни мнемоника, ментал арифметика, шахматга ўргатиш баркамол авлодни тарбиялаш борасидаги ишларга муҳим ҳисса бўлиб қўшилиши мумкин.\nЎзбекистонни инновацион ривожлантиришда таълим тизимига қуйидаги талабларни қўйиш мақсадга мувофиқ, деб ҳисоблаймиз:\n— Қобилиятни ривожлантириш ва инновацияларга (креативлик ва танқидий фикрлаш механизмларига) ўргатиш янги таълим моделини жорий этиш. Маъруза матнлари технологиясини қўллаш, хорижий ва Ўзбекистон ўқув адабиётларидан ўқитувчи ва талабалар имкон қадар кўп камчиликлар топишини йўлга қўйиш ва қайси ўқитувчи кўп камчилик топса, унга янги дарслик ёзишни топшириш зарур.\nОлдиндан тарқатилган маъруза матнлари ва илмий мақолалардан талабалар мустақил тайёрланган ҳолда камчиликлар топиб, ҳар дарс бошланишидан олдин ўқитувчи иштирокида муҳокама қилинса, ўқувчи ва талабалар тушунмаган мавзулар ўргатилса, ўқув соатлари 30 – 50 фоизга тежалиб, фаннинг ўзлаштирилиши 70 – 80 фоизга ошар, инновацион фикрлаш ўсарди;\n— таълим тизимида ҳозирги кунда ИИВ ҳамда ДХХ таълим муассасаларида фаолият кўрсатаётган сингари қобилият ва хотирани ривожлантирадиган кафедралар ва марказларни очиш, бу борадаги тадқиқотларни қўллаб-қувватлаш;\n— ўқувчи ва талабалар организмида сув, кислород ва зарурий моддалар, витамин ва микроэлементлар мувозанатлашган ҳолда бўлишини таъминлаш (яширин очликни камайтириш чора–тадбирларини кўриш);\n— мактабларда 5ва ундан юқори синфларда ўтилган фанлардан фикр ва мулоҳазалар билдирилган (50 – 1000 та сўз ўлчовида, синф юқорилаган сари сўзлар ҳам кўпаяди) оралиқ ва якуний назорат тизимида ESSAY (ёзма иш) ёзиш;\n— кўпроқ бадиий китобларни, адабиётларни ўқишга ундаш, диктант, иншо ёзишга эътиборни кучайтириш (нафақат ўқувчи ёки талабалар, балки маълумотли мутахассислар ҳам баъзан ўз таржимаи ҳоли ёки оддий матн, аризани бехато ёза олмайди);\n— диннинг обрўси ва имкониятларидан самарали фойдаланиш, боқимандалик кайфиятини камайтириш, техника ва технологияларга, инновацияларга муҳаббат уйғотиш, креатив ва танқидий фикрлашга, оиласини ақлий меҳнат орқали боқишга, оила аъзоларидан ташқари бошқаларни ҳам беғараз боқиш, филантропия, давлат бюджетидан ташқари ақлли таълим, ақлли тиббиёт, инновацион илм – фан ва инновацияларга хусусий ҳомийлик қилишга ўргатиш. Шунингдек инсоннинг бу дунёга келишидан мақсад – инновация яратиш ва номини яхши маънода тарихда қолдириш эканлигини ёшлар онгига сингдириш;\n— илғор олий таълим муассасалари ва мактаблари филиалларининг фаолиятини вилоятларда йўлга қўйиш;\n— энг яхши педагоглар дарсларини масофадан (ёки дисклардан) ўқитиш орқали олис қишлоқ мактаблари ўқувчиларига ҳам етказиш. Бир вақтда ўқитувчиларнинг ҳам малакасини ошириш;\n— абитуриентларнинг ҳужжатларини онлайн қабул қилиш (жорий йилдан бу тажрибанинг йўлга қўйилиши кутилмоқда);\n— Россия, Европа Иттифоқи ва хориж етакчи олий таълим муассасалари филиалларига Ўзбекистон бўйича тест синовларида энг юқори балл олган ва қўшимча равишда TOEFL, IELTS, SAT, GMAT, мантиқ тестларини муваффақиятли топширган абитуриентларни ўқишга қабул қилиш. Филиалларда 2+2 ёки 3+1 моделини (Малайзия тажрибаси) жорий этиб, охирги йил ўқув курсларини хорижий ОТМларда ўқиб, битирув диплом ишларини ёзиш, ҳимоя қилиш ва давлат аттестация комиссияларида имтиҳонлар топшириш;\n— бакалаврларнинг хорижий технологияларни Ўзбекистонда жорий этишга бағишланган битирув малакавий ишлари (гуманитар соҳадан ташқари) натижаларини илмий раҳбар билан биргаликда ишлаб чиқаришга ҳомийлар ёрдамида жорий қилишни амалга ошириш;\n— магистратура таълимида (гуманитар мутахассисликлардан ташқари) дарсларнинг тўлиқ инглиз тилида ўтилишини йўлга қўйиш (Германия, Япония, Корея тажрибаси);\n— битирув малакавий ишлари, магистрлик ва докторлик диссертацияларининг мавзуларини илғор хорижий инновацияларни Ўзбекистонда йўлга қўйиш муаммоларига қаратиш;\n— хорижда ўқитувчилар малака оширишининг 3+1 моделидан фойдаланиш. Бунда 3 ой Ўзбекистондаги Вестминстер, Сингапур ва Туриндаги, Губкин номидаги, МГУ филиалларида талабалар билан биргаликда ўқитиш, имтиҳонлар топширтириш, сўнг борадиган хорижий университетида масофадан ўқитиш (масофадан ўқитиш 5 – 7 баробар арзон), ундан кейин амалиётга 1 – 3 ойга юбориш. Бу усул катта иқтисодий самарадорлик беради;\n— олий таълим тизимида очиқ университетлар (3 ойдан 1 йилгача инновацион мутахассисликларга масофадан тезкор ўргатадиган курслар)нинг норматив ҳуқуқий ва хорижий ўқув курсларининг ахборот базасини яратиш;\n— АКТни ўқитишда тизимли, рақамли иқтисодиёт, блокчейн ва криптовалюталар технологияларини чуқурроқ ўргатиш дастурлари ва ўқув адабиётларини яратиш;\n— инновацион иқтисодиётда иш билан банд мутахассислар орасида олий маълумотлиларнинг сони 50 фоиз ошиқ бўлиши керак. АҚШ ва Россия Федерацияси тажрибасини ҳисобга олиб, Ўзбекистонда давлат – хусусий шерикчилик йўналишида сифатли нодавлат олий таълим муассасаларини кўпайтириши зарур. Бу давлат бюджетига ҳам ортиқча оғирлик туширмайди ҳамда ишсизликни камайтириб, ёшларни турли деструктив таъсирлардан ҳимоялашга хизмат қилади.\nЎзбекистон Фанлар академиясининг академиги,\nОлдинги Ноқонуний йўловчи ташиш нега кўпаймоқда?\nКейинги Ватан ичра Ватан


Исмоил Журжоний (1042-1136) - www.ziyouz.uz\nБош саҳифа Илм ва фанТарихМаънавият юлдузлариИсмоил Журжоний (1042-1136)\nXII асрнинг машҳур тарихчиси Заҳириддин Абул Ҳасан Байҳақий ўзининг «Татима сифон ал-ҳикма» («Донолик хазинасига қўшимча») асарида Исмоил Журжоний ҳақида шундай ёзади: «Мен у кишини 531 ҳижрий (1136 милодий) йилда Сарахсда кексалик чоғларида кўрган эдим. Ер юзининг адолатпеша ҳукмдори Хоразмшоҳ Отсиз ибн Муҳаммад уни бир неча муддатга Хоразмга таклиф этган эди. Хоразмда бўлган вақтида у «Ал-Хуффайи ал-аълоий» («Пояларнинг юқори қисми»), «Ат-Тибб ал-мулукий», «Китоб аз-заҳирайе Хоразмшоҳий», «Китоб ал-аҳрод» («Ҳасад туфайли келиб чиқадиган касалликлар»), «Китоб ёдгор» («Эсдалик китоби»), «Китоб фи рад алал фалосафа» («Файласуфларга қарши раддия китоби»), қози Абу Саид Шориъийга бағишлаб «Китоб тадбир йаум ва лайлат» («Кеча билан кундузнинг алмашиниши ҳақида китоб»), «Китоб васиятнома» ва бошқа табобат ҳамда фалсафага доир асарлар ёзди. Унинг ёзган асарлари севиб ўқилганидан тез орада жаҳонга машҳур бўлди. Муҳтарам кишилардан эшитишимча, у киши очиқ чеҳрали, хушмуомала, табиатан саховатли шахс эканлар» (172-бет).\nТабобат илмидан ташқари бошқа илм соҳаларида ҳам машҳур бўлганлигидан унга ойига минг динордан маош тайин қилинган эди. Исмоил Журжоний ўзининг табобатга бағишланган энг йирик асари «Заҳирайе Хоразмшоҳий»ни 1110 йилда ёзиб тугатди ва уни Хоразмшоҳ Кутбиддинга бағишлади. Отсизнинг буйруғига кўра, бу асарнинг қисқартирилган нусхасини 1113 йилда «Ал-Хуффайи ал-Аълоий» номи билан ёзиб тугатди. Асар ҳаммага тушунарли форс тилида ёзилган бўлиб, ҳарбий юришлар ва саёҳатларда ҳам ҳар ким этиги қўнжига солиб юришига (этигхуфф) қулайлик яратиш мақсадида шундай қилинди.\nИсмоил ибн Ҳасан Журжонийнинг «Зубдатут тиб» асари қўлёзмаси\nИккинчи китобда соғлиқ ва касалликлар ҳақидаги таълимот, уларнинг турлари, намоён бўлиш белгилари, томир уришига қараб касалликни аниқлаш тўғрисида сўз юритилади.\nУчинчи китоб соғлиқни сақлаш, бунда атроф-муҳитнинг таъсирига, яъни ҳаво, маскан, сув, озиқ-овқат, ичимлик, уйқу, бедорлик, ҳаракат ва осойишталикка бағишланган. Бу китобда болалар, қариялар, сафардагилар учун алоҳида-алоҳида қоидалар баён этилган.\nТўртинчи китобда касалликни кандай кечиши мумкинлигини белгилаш, қайси пайтларда энг оғир ҳолатларга тушиб қолиш, улардан қутулиш муаммолари ҳақида гап боради.\nЎнинчи китоб давосизликка бағишланган. «Заҳирайе Хоразмшоҳий» ўз вақтида омма орасида кенг тарқалган табобат соҳасидаги энг машҳур асар бўлганлигидан жаҳон кутубхоналарининг кўпчилигида унинг қўлёзмалари ҳамон сақланиб келинмоқда. XII аср муаллифи ватандошимиз Арузий Самарқандий бу асарни буюк олимлар Жолинус, Розий, ибн Сино ва бошқаларнинг шу соҳадаги китоблари қаторига қўйган. Бу асар ҳатто яҳудий тилига таржима қилинган эди. XVI асрда эса Абул Фадл Муҳаммад ибн Идрис Дафтарий уни турк тилига таржима қилган.\nМаълумки, Шарқ олимларигина эмас, балки XVIII аср охиригача яшаган Оврўпо олимлари ҳам барча борлиқнинг асосида тўрт унсур, яъни тупроқ, сув, ҳаво ва олов ётади деб билишган. Исмоил Журжоний ҳам инсон танаси мазкур тўрт унсурдан ташкил топганини, у сабабсиз касалликка чалинмаслигини қайд этади. Касаллик сабаби эса, юқорида зикр этилган бир-бирига қарама-қарши бўлган тўрт унсур мувозанатининг бузилишиндан келиб чиқади. Шунинг учун ҳам Журжоний табобатни малака ҳосил қилиш йўли билан қўлга киритиладиган фан деб ҳисоблайди.\nИсмоил Журжоний фикрича, исбот ва тафаккур воситасида ҳосил қилинган нарса илм деб аталади. Илм ҳам ўз навбатида икки хил бўлади: назарий ва амалий. Назарий илмларга адабиёт, мантиқ, риёзиёт кирса, амалий илмлар ўз ичига механика, тикувчилик ва бошқа қўл ишлари, ҳунармандчиликни қамраб олади. «Табобат илми эса, айни ҳолда ҳам назарий ва ҳам амалий илмлардан ташкил топади». Табобат илмидан кузатилган мақсад танани бутунлиқда — соғломлиқда ушлаб туришга тиббий тадбирлар қўллаш йўли билан эришмоқдир. Бундай ҳолат бемор кишиларнинг ва уларни даволовчи табибларнинг вужудга келишига сабаб бўлади. Табиблар эса, табиатнинг барча сиру асроридан бохабар бўлишлари лозим.\nИсмоил Журжоний фиқрича, ҳайвонот оламининг ҳам ўз мизожи бор, аммо инсондаги мизожгина мўътадилдир. Бундай натижага Оврўпо олимлари XIX асрнинг охирлари ва XX асрнинг бошларидагина эришдилар. Улар бутун инсон баданида бўладиган кимёвий жараёнлар, унинг она қорнида пайдо бўлишидан бошланган ўзгаришлар, туғилгандан кейинги ҳаётий йўли: чақалоқлиги, ўспиринлиги, ёшлиги, кексалиги, қарилик ва ўлим билан якунланадиган ҳаётий босқичларидаги ҳар бир ҳужайраларнинг пайдо бўлиши, заволга юз тутиши, бир томондан асаб тизимининг даҳолати сабабли юз берса, иккинчи томондан, бадан аъзоларига маълум мижоз (темперамент)га эга бўлган ҳармонларнинг аралашиши оқибатида юз беришини аниқладилар. Ҳармонларнинг киши жисмига, руҳиятига таьсири ошкора билиниб туради.\nИккинчи давр — ёшлик ва етуклик боскичи бўлиб, 30 ёшгача бўлган вақтни ўз ичига олади. Бундан кейин жисмонан ўсиш ва улғайиш даври бошланади. Баъзиларда ўсиш ва улғайиш ёши 35 ёки 40 ёшгача ҳам давом этиши, шу ёшгача бўлган умрни ёшлик даври деб ҳисоблаш мумкин.\nТўртинчи давр — киши умрининг қарилик даври бўлиб, бунда қувватнинг сусайиш ҳолати кузатилади ва бу жараён умрнинг охи-ригача давом этади. Қариликнинг фазилати шундаки, баъзилар 60 ёш яшайди, баъзилар эса яна ўспиринлик, ёшлик ва мўйсафидлик йиллари қанча давом этган бўлса, ўшанга тенг келадиган вақтгача яшаб, 120 ёшга кириши мумкин.\nИсмоил Журжонийнинг коинот ва инсон ҳақидаги илмий мулоҳазалари воқеликдан олинган манбалар асосида шаклланган бўлиб, у инсоннинг табиий эҳтиёжлари чексизлигидан келиб чиқади ва уларни қондиришни ақлий йўл билан чегаралашни ягона чора сифатида тарғиб этади.\nУнинг фикрича, ҳақиқий лаззат жисмоний ҳузур-ҳаловатда, тўкин-сочин ҳаёт кечиришда эмас, балки акдий ва маънавий камолотга эришишдадир. Нариги дунёдаги беҳишт, жаннат ҳузур-ҳаловатларини руҳий, ақлий ором олишликда деб тушунади. «Заҳирайе Хоразмшоҳий» асарини тугатгандан сўнг Журжоний Марв шаҳрига келади. Бу пайтда Марв шаҳри Султон Санжарнинг пойтахти ҳисобланар эди. Султон Санжар унга катта илтифот ва иззат-икром қўрсатганлиги сабабли Журжоний умрининг охиригача шу ерда яшади. Бу ерда ҳадис илмида Абул Қосим Қушайрий билан мулоқатда бўлди, табобат соҳасида эса машҳур табиб ибн Аби Содиқ билан ҳамкорлик қилди. Бундан ташкари Ироқ, Форс ва Хузистон табиблари билан, ибн Синонинг баъзи шогирдлари билан ҳамсуҳбат бўлди. Умрининг охиригача Марв мадрасаларида бир неча фанлардан дарс берди. Ёқут Ҳамавийнинг «Мужам ул-булдон» асарида келтирилишича, Исмоил Журжоний Марвда ҳижрий 531 (1136) йилда вафот этди.\n← Аввалги Аввалги Нортўхта Қилич. Байрам (қиссалар ва ҳикоялар)\nКейинги → Кейинги: Маҳмуд Саъдий. Ёш ёзувчи учун фойдали 50 китоб


13:00 / 09.11.2020 2050 pdf Ўқиш режими + -\nИккинчилари: «Бизга бир қанча жамоа, жумладан, Абулҳасан Али ибн Муҳаммад ибн Ҳорун ал-Қорий хабар берган», деган.\nУ эса: «Бизга Абдуллоҳ ал-Ҳусайн ибн ал-Муборак ал-Зубайдий хабар берган», деган.\nУ эса: «Бизга Абулвақт Абдулаввал ибн Ийсо ас-Сажзий хабар берган», деган.\nУ эса: «Бизга Абдурроҳман ибн Муҳаммад ибн ал-Музаффар ад-Довудий хабар берган», деган.\nУ эса: «Бизга Абдуллоҳ ибн Аҳмад ибн Ҳумавайҳ хабар берган», деган.\nУ ва ал-Кашмийҳиний: «Бизга Абу Абдуллоҳ Муҳаммад ибн Юсуф ибн Мотар ал-Фирабрий хабар берган», деган.\nУ эса: «Бизга имом Абу Абдуллоҳ Муҳаммад ибн Исмоил Бухорий раҳматуллоҳи алайҳи хабар берган», деган».\n«(Умдатул Қорий» китобидан лақаб, васф ва баъзи ибораларни қисқартириб таржима қилинди).\nШу тарзда ҳар бир қўлёзмани ўз муаллифига нисбат бериш йўллари тартибга солинди. Ислом уммати ҳадисларни ёдида сақлаш билан бирга, уларни ёзувда сақлашни ҳам шараф билан бажарди.\nЮқорида зикр қилинган узоқ ҳамда машаққатли изланиш ва текширувлардан кейин тўғрилигига заррача ҳам шубҳа қолмаган хабар қабул этилади. Аммо шу билан иш битди, ўша хабар хоҳлаган соҳада ва хоҳлаган ерда ишлатилаверади, дейилмайди. Балки тўғрилигига заррача ҳам шубҳа қолмаган ўша хабар ровийларининг сонига қараб учга бўлинади:\nБу сўз луғавий жиҳатдан «кўплик» маъносини англатади. Уламолар истилоҳида эса бундай ҳадисларда Пайғамбаримиз соллаллоҳу алайҳи васалламдан ривоят қилган биринчи, иккинчи ва учинчи ҳалқа одамларининг адади ёлғонга келишувга имкон бермайдиган даражада кўп бўлиши керак. Мисол учун, бир ҳадисни Пайғамбаримиз соллаллоҳу алайҳи васалламдан ўттиз киши ривоят қилган. Худди шу ҳадисни мазкур ўттиз саҳобийдан шу қадар ёки ундан ҳам кўп ададдаги тобеъинлар, улардан эса худди шунча табаъа тобеъинлар ривоят қилганлар. Ана ўша ҳадис мутавотир ҳадис дейилади.\nПайғамбаримиз соллаллоҳу алайҳи васалламнинг таҳорат қилишлари, намоз ўқишлари, рўза тутиб, ҳаж қилишлари, жумада хутба ўқишлари, азон, иқомат каби нарсалар кўп марта, кўпчилик ҳузурида бўлгани учун, булар ҳақидаги ҳадисларни ҳаддан ташқари кўп одамлар ривоят қилган. Мана шу масалаларга тегишли ҳадислар мутавотир ҳисобланади.\nШунингдек, Пайғамбар соллаллоҳу алайҳи васалламнинг «Ким менинг номимдан қасддан ёлғон тўқиса, дўзахдан жойини олаверсин» деган ҳадислари ва шунга ўхшаш кўпгина ҳадислар мутавотир ҳисобланади.\nМутавотир ҳадис ила собит бўлган ҳукмни инкор қилган киши кофир, бундай ҳукмни эътироф этса ҳам, лекин унга амал қилмаган одам эса гуноҳкори азим бўлади.\nПайғамбаримиз соллаллоҳу алайҳи васалламдан мутавотир даражасига етмайдиган саҳобий ёки саҳобиялар ривоят қилиб, улардан кўпчилик ривоят қилиб шуҳрат топган ҳадис «машҳур» дейилади.\n«Машҳур» ҳадиснинг «мутавотир»дан фарқи Пайғамбаримиз соллаллоҳу алайҳи васалламдан ривоят қилувчи саҳобаларнинг сони озлигида, холос. «Албатта, амаллар ниятга боғлиқдир», «Ислом беш нарсага бино қилингандир» каби ҳадислар машҳур ҳадислардир.\nКим машҳур ҳадис орқали собит бўлган ҳукмни инкор қилса, фосиқ бўлади. Унга амал қилмаса, гуноҳкор бўлади.\nБу сўз луғатда «озчилик кишилар» маъносини билдиради. Уламолар истилоҳида эса дастлабки уч асрда ровийларининг сони мутавотир даражасига етмаган ҳадисга айтилади. Оҳод ҳадис билан собит бўлган ҳукмга амал қилиш вожибдир. Унга амал қилмаган одам тарки вожиб ила гуноҳкор бўлади. Ақийда масалаларида эса оҳод ҳадисда келган хабарга ишонмаган киши Ислом доирасидан чиқмайди, аммо фосиқ бўлади.\nИслом умматининг содиқ хабарга молик бўлган иккита асосий масдари бор.\nБиринчиси – Қуръони Карим.\nИккинчиси – Пайғамбар соллаллоҳу алайҳи васалламнинг суннатлари.\nБошқа масдарлар ҳам ушбу икки масдарга тобе бўлади.\n15:30 / 02.11.2020 2057\nЗайнабнинг муҳаббати (биринчи мақола)\n17:00 / 02.11.2020 2262\n6690 15:04 / 01.11.2018\nislom.uz middot 011 Ҳис қилиш доирасидан ташқари илмМодомики, ақл ҳис қилиш доирасидаги илм билан чегараланар экан, ўша доирадан ташқари олам ndash ғайбий оламнинг давоми...\n1747 13:04 / 28.09.2020\nАллоҳ таоло Каҳф сурасида айтади .Сен .Ҳақ Роббингиз томонидандир. Бас, ким хоҳласа, иймон келтирсин, ким хоҳласа, куфр келтирсин,, дегин, 29оят.Яъни .Эй одамлар, давоми...\n2204 13:30 / 15.04.2019\n5240 08:25 / 20.04.2017


Ниҳоят, бўлғуси бестселлер – Galaxy M40 тақдим этилди: «гапирувчи» экран ва уч модулли камера! - Terabayt.Uz\nНиҳоят, бўлғуси бестселлер – Galaxy M40 тақдим этилди: «гапирувчи» экран ва уч модулли камера!\nSamsung компанияси ҳамёнбоп смартфонлар туркумида Galaxy M40 флагманини тайёрлаётгани ҳақида кўплаб хабарлар берганмиз. Ниҳоят, Ҳиндистонда унинг тақдимоти бўлиб ўтди.\nЎҚИНГ: 11 июнда чиқаётган Galaxy M40 ҳам Geekbench’да имтиҳон топшириб кўрсатди\nМазкур линейканинг аввалги вакиллари каби, Galaxy M40 ҳам фақатгина интернет-дўкон – Ҳиндистондаги Amazon сайти орқали сотилади. Samsung унга 290 АҚШ доллари миқдорида нарх белгилаган; функционал имкониятларини ҳисобга олсак, ушбу смартфон маҳаллий бозорнинг етакчисига айланиши турган гап.\nGalaxy M40 модели ҳам, худди Galaxy S10 (сотиб олиш) флагманлари каби олд камера учун тирқишли – Infinity-O дисплейга эга (ҳамёнбоп туркумда илк бора). IPS матрицали экран диагоналига 6,3 дюймлик бўлиб, тасвир аниқлиги Full HD+ форматида. Корпус олд панелининг 91,8% майдонини эгаллаган дисплейнинг ўзига хосликларидан бири – Screen Sound технологиясига эга эканлигидир. Яъни, смартфонда динамик йўқ, овозни бевосита дисплейнинг ўзи чиқаради.\nУшбу моделда аппарат қисмининг асосини Snapdragon 675 процессори ташкил этади. Тезкор ва ички хотира ҳажми эса тегишлича 6 ва 128 гигабайтга тенг; унга яна 512 гигабайтгача ҳажмли microSD-карта ўрнатса бўлади.\nКорпуснинг орқа панелида, худди Galaxy A70 (харид қилиш) моделидаги сингари учталик бош камера жойлашган. Ундаги 32 мегапикселлик асосий датчик F/1,7 диафрагмали объектив билан бирлашган. Иккинчи датчик аниқлиги 8 мегапиксел бўлиб, кенг форматли, кўриш бурчаги 123 даражали, F/2,2 диафрагмали объектив билан ҳамроҳликда ишлайди. Ниҳоят, учинчи модул 5 мегапикселлик сенсорга ҳамда F/2,2 диафрагмали объективга эга бўлиб, суратга олинаётган саҳнанинг чуқурлигини аниқлашга хизмат қилади.\nGalaxy M40 экранидаги тешикка жойланган селфи-камера эса 16 мегапикселлик оптик датчикка ҳамда F/2,0 диафрагмали объективга эга.\nЖанубий кореяликлар ушбу смартфоннинг бармоқ изи сканерини корпуснинг орқа панелига ўрнатишган. Шунингдек, смартфонни блокдан чиқариш учун олд камерадаги Face Unlock функциясидан ҳам фойдаланиш мумкин.\nGalaxy M40 аккумуляторининг ток сиғими эса аввалги хабарларда айтилганидек 5000 эмас, балки 3500 мА/соатлик экан. Батарея 15 ваттлик технология асосида тезкор қувват ола билади. Қизиғи шундаки, флагманларга ўхшатиб, Galaxy M40 моделини ҳам қулоқчин уланувчи 3,5 миллиметрлик стандарт аудиотирқишдан маҳрум этишган. Демак, фойдаланувчилар ё симсиз гарнитурадан фойдаланишлари, ёки USB-C порти орқали переходник ёрдамида қулоқчин улашлари мумкин бўлади.\nУмуман олганда, Galaxy M40 модели ўзининг техник хусусиятлари ва дизайнига кўра Galaxy A60 билан деярли бир хил. Ушбу смартфон One UI 1.1 интерфейси остидаги Android 9.0 Pie операцион тизимига эга, лекин Samsung уни шу йилнинг ўзидаёқ Android Q’гача янгилашга ваъда берган.\nGalaxy M40 савдоси Ҳиндистонда 18 июнда бошланади ва у икки хил – Midnight Blue ҳамда Seawater Blue рангларидаги (ҳар иккаласи ҳам градиентли) корпусларда таклиф этилади. Ҳозиргача глобал савдога чиққан айрим Samsung телефонларини эса атиги 451 000 сўмдан бошланувчи нархларда Terashop.uz интернет-дўконимиздан харид қилиш имкони мавжуд.\n#Samsung #Android смартфон #Samsung Galaxy M40


Ўзбекистон ТИВ Владивостокдаги автоҳалокат бўйича маълумот берди - 13.10.2017, Sputnik Ўзбекистон\nЎзбекистоннинг Новосибирск шаҳридаги Бош консуллиги батафсил маълумот учун Приморье ўлкасининг тегишли тузилмалари билан алоқалар ўрнатган ва ушбу масалани... 13.10.2017, Sputnik Ўзбекистон\n19:14 13.10.2017 (янгиланди: 19:35 13.10.2017)\n© Пресс служба УМВД России по Приморскому краюПолиция устанавливает обстоятельства ДТП со смертельным исходом во Владивостоке\n© Пресс служба УМВД России по Приморскому краю\nТОШКЕНТ, 13 окт – Sputnik. ОАВ маълумотларига кўра, 12 октябр куни Владивосток шаҳрида автоҳалокат натижасида икки нафар Ўзбекистон фуқароси ҳалок бўлган.\nБу ҳақда Ўзбекистон Ташқи ишлар вазирлиги матбуот хизмати томонидан маълум қилинди.\nТИВ матбуот хизматининг билдиришича, Ўзбекистоннинг Новосибирск шаҳридаги Бош консуллиги батафсил маълумот учун Приморье ўлкасининг тегишли тузилмалари билан алоқалар ўрнатган ва ушбу масалани назорат остига олган.\nРоссия ОАВларининг хабар беришларича, ҳалокат тунги вақтда юз берган. Toyota corolla fielder русумли автомобил номаълум сабабларга кўра катта тезликда келиб бетон симёғочга урилган. Оқибатда ҳайдовчи ва унинг ёнидаги йўловчи ҳалок бўлишган, орқа ўриндиқдаги йўловчи жароҳатланган.\nТасдиқланмаган маълумотларга қараганда, улар Ўзбекистон фуқаролари бўлишган.


Бухорода халқаро кураш мусобақаси бошланди. Чемпионлар 3 000 доллардан олишади | Tarovat.uz\nBosh sahifa O'zbekiston sporti Бухорода халқаро кураш мусобақаси бошланди. Чемпионлар 3 000 доллардан олишади\nБухорода кураш бўйича Ўзбекистон Республикаси президенти соврини учун халқаро кураш мусобақаси бошланди. Мусобақада 21 давлатдан келган 135 нафар полвон қатнашади. Курашчилар жами 10та вазн тоифасида гиламга чиқади.\nМусобақанинг очилиш маросимидан сўнг ОАВ ходимлари учун матбуот анжумани ўтказилди. Унда қатнашган Халқаро кураш ассоциацияси президенти, Ўзбекистон кураш федерацияси президентининг биринчи ўринбосари Комил Юсупов ўзбек миллий спорти ҳисобланган кураш сўнгги йилларда оммавийлигини йўқотгани ҳақида гапирди.\n«Сўнгги йилларда курашга эътибор бироз сусайди. Энди биз бундай ишламаймиз ва ўзбек курашига янада кучли эътибор бериб, унинг нафақат халқаро майдонда шу пайтгача эришган обрўсини тиклаш, балки олдингидан ҳам юқорироқ даражага кўтаришга ҳаракат қиламиз. Бугун Бухорода илк марта ўтказилаётган ушбу халқаро турнир шу ишларнинг дебочаси бўлади.\nБиз ушбу турнирни ҳам доимий ўтказамиз. Шунингдек, дунёнинг турли давлатларида ўтказилиши тўхтаб қолган халқаро турнирларни тиклаймиз. Қисқаси, олдингиданда шижоат билан ишлаймиз.\nЎзбекистонда халқаро кураш мактабини очамиз. У Халқаро кураш академияси деб номланадими ёки Халқаро кураш институти дебми фарқи йўқ. Муҳими, бу мактабда бутун дунёдан кураш ихлосмандлари бўлган ёшлар келиб кураш сир-асрорларини, техникасини, шунингдек ҳакамликни ўрганишлари мумкин бўлади», дейди Юсупов.\nБу халқаро мусобақанинг соврин жамғармаси 70 минг АҚШ долларини ташкил қилади ва 10та йўналишда ғолиб бўлган полвонлар 3 000 минг АҚШ доллар, кумуш медаль соҳиблари 2 000 минг АҚШ доллар, учинчи ўринни олганлар эса 1 000 АҚШ долларидан мукофот олишади.\nTeglar: OAVXalqaro kurash


23 ёшли футболчи “Милан” билан шартномасини узайтирди\n5 июнь, 2018, 20:01\nИталиянинг “Милан” клуби ўз расмий сайти орқали ҳимоячи Алессио Романьоли билан шартнома узайтирилганлигини эълон қилди. 23 ёшли футболчи “россонерилар” билан 2022 йилга қадар мўлжалланган шартномага имзо чекди.\nМаълумот учун, Романьоли миланликлар сафига 2015 йил “Рома”дан келиб қўшилган эди. Бу мавсум у А Серияда 28 баҳсда майдонга тушди ва 2 та гол киритишга эришди.\nҚайд этиш жоиз, “Милан” ушбу хабарни антиқа тарзда эълон қилди. Клубнинг “Facebook”даги расмий саҳифасида жамоа совринлар залидан бошланган жонли трансляция бошланди ва Романоли ҳамда бош директор Марко Фассоне ва спорт директори Массимлиано Мирабеллилар пайдо бўлишиб, янги келишувни имзолашди.


Жаҳон чемпиони Шаҳрам Ғиёсов боксдан футзалга ўтди (фото)\n25 октябрь, 2017, 11:28\nБокс бўйича Рио олимпиадаси совриндори ва амалдаги жаҳон чемпиони Шаҳрам Ғиёсов ҳақиқий футбол ишқибози ҳисобланади. Унинг катта ринглардаги ғалабаларини “Реал” футболчиси Криштиану Роналду усулида нишонлашини ҳамма яхши билади. Ҳатто Криштиану Роналдунинг ўзи ҳам бундан хабардор бўлса керак.\nЭнди яна бир янгилик. Шаҳрам Ғиёсов футзал билан жиддий шуғулланмоқда. Машҳур спортчимиз Тошкентнинг “Ардус” жамоаси таркибида машғулотларда қатнашмоқда.\nШаҳрамнинг ҳаёти ва фаолиятига доир энг сара янгиликларни таниқли спортчи журналисти Малика Муродованинг муаллифлик кўрсатуви – “Юлдузли оқшом”да билиб олишингиз мумкин. Кўрсатувнинг Шаҳрам Ғиёсовга бағишланган сони 29 октябрь – якшанба куни соат 20:55 да “Спорт” телеканали орқали эфирга узатилади.


Муаллиф: Akmal Binokulov Сана: 2-06-2017, 09:46\nҲозирги кунда ўзбек режиссёрлари уруш мавзусига жуда кам мурожаат этмоқда. Бу борадаги киноларни эслаганда, энг аввал, кўз олдимизга "Ватан” келади. Мазкур картина режиссёри Зулфиқор Мусоқов яна Иккинчи жаҳон уруши тўғрисида фильм суратга олмоқчи. Бу ҳақда унинг ўзи маълум қилди.\n2 серияли эпик бадиий фильм "Берлин – Оққўрғон” деб аталади. Фильм қаҳрамонлари орасида ўзбекистонликлардан ташқари, Сталин, Гитлер, Черчилль, Гесс, Риббентроп, Молотов образлари ҳам бор. Воқеалар 1930, 1939, 1942 йилларни қамраб олади.\nКартинада ўзбек актёрлари билан биргаликда хорижлик санъаткорлар ҳам қатнашади. Жумладан, Гитлер ролига Германиядан Константин Ротов таклиф қилинган.\nФильмни тасвирга олиш ишлари жорий йил сўнгига қадар якунланиши режалаштирилмоқда.\nМаълумот учун, Зулфиқор Мусоқов 1958 йили 19 январда Тошкентда таваллуд топган. Ўзбекистонда хизмат кўрсатган санъат арбоби Мусоқовнинг "Ватан”, "Абдуллажон”, "Осмондаги болалар” каби бир қатор фильмлари томошабинларга манзур келган.


Өзбекстанда зергерлик буйымларын ислеп шығарыў, импорт етиў ҳәм реализациясын қадағалаў тәртиби белгиленди » KarInform\nМинистрлер Кабинетиниң 2019-жыл 2-октябрьдеги 834-санлы қарары менен зергерлик буйымларын ислеп шығарыў, импорт етиў ҳәм олардың реализациясы мониторингин әмелге асырыў тәртиби ҳаққындағы уставы тастыйықланды, деп жазады Әдиллик министрлигиниң Telegram’дағы «Huquqiy axborot» каналы.\nОған муўапық, Мәмлекетлик салық комитетинде зергерлик буйымларын ислеп шығарыў, импорт ҳәм реализация етиў менен шуғылланыўшы исбилерменлер ҳаққында мағлыўматлар базасы ислеп шығылады. Усы мағлыўматлар базасы тийкарында исбилерменлердиң есаплары, сондай-ақ, салық төлеўшилер миннетлериниң пайда болыўы ҳаққында тийисли шөлкемлерден алынған мағлыўматлар менен салыстырыў арқалы камерал қадағалаў өткериледи.\nКамерал қадағалаў нәтийжесинде өзгешелик анықланса, салық төлеўшиге оның есапларына тийисли дүзетиўлер киргизиў ҳәм кемшиликлерди сапластырыў бойынша талапнама жибериледи. Исбилерменлердиң искерлигинде жынаят белгилери табылса, материаллар ҳуқуқты қорғаўшы органларға жибериледи.\nӨзбекстанда ҳәр айда «Автомобильсиз күн» өтке ...\nЕнди салық бойынша қарыздарлық пластик карталардан шешип ...


Президент ташрифидан сўнг Шўманай туманида қандай ишлар амалга оширилди?- Kruz.uz\nПрезидент ташрифидан сўнг Шўманай туманида қандай ишлар амалга оширилди?\n18:44, 19.02.2018 1176 0 Шўмоной тумани\nПрезидентимизнинг 2017 йил 20-21 январ кунлари Қорақалпоғистонга хизмат сафари давомида Шуманай туманига ташрифидан сўнг бугунги кунда 8 млрд 89 млн.сўм миқдоридаги 9 ижтимоий обьект фойдаланишга топширилди.\nЖумладан, туманда замонавий маданий дам олиш маркази ташкил этиш учун «Ўзнефтегаз» компаниясининг кафиллиги билан ёш тадбиркор А.Аблезовга 10 йил муддатга Миллий банкдан 4,995 млрд.сўм имтиёзли (9%) кредит ажратилиб, «SHOMANAY ATRAKTSION» корхонасини ташкил этилди, парк учун 21 турдаги ускуналар Хитой мамлакатидан олиб келиб, ўрнатилди. Ҳозирги кунда паркда 250 нафар ишчи фаолият олиб бормоқда.\nЁш тадбиркор Медетов Сейдабулла Президентимиз билан бўлган учрашувда ўз маблағи ҳисобидан китоб дўконин қуриш нияти борлигини айтганида, Президентимиз лойиҳани мақуллаб, “Маҳалла” жамғармаси ҳисобидан 500 млн.сўм маблағ ажиратилишини айтиб ўтган эди. Натижада лойиҳа қиймати 825 млн.сўм бўлган “Китоблар олами” дўкони 2017 йил 19 август куни фойдаланишга топширилди.


Соғлиқни сақлаш вазирлиги кунига 10 минг...\nШу йилнинг 3 август куни мамлакатимиз бўйлаб аҳоли орасида соғлом турмуш тарзини кенг тарғиб этиш мақсадида «Спорт – соғлом ҳаёт кечиришнинг асоси» шиори остида ҳар бир тиббиёт муассасаси ҳудуди ва ҳиёбонларда аҳоли иштирокида оммавий саломатлик тадбирларининг навбатдагиси бўлиб ўтди. Жумладан, пойтахтимизнинг Миробод туманида жойлашган «Меҳржон» боғида ҳам 5 километрга фаол юриш ва гимнастика машғулотлари амалга оширилди. Бу ҳақда Соғлиқни сақлаш вазирлиги хабар бермоқда.\n«Мунтазам жисмоний машқлар билан шуғулланиш инсон саломатлигига ижобий таъсир қилиши ҳаммамизга кундек равшан. Чунки тананинг кунлик жисмоний фаолиятга эҳтиёжи бор ва у қондирилиши зарур. Негаки, камҳаракат турмуш тарзи кўплаб ва сурункали касалликларнинг манбаига айланмоқда. Оддий семиришдан тортиб, то қандли диабет, юрак ва қон томир, бўғимлар, астма каби хасталиклар ҳаракатсизлигимиз оқибатида пайдо бўлиш эҳтимоли катта.\nЖаҳон соғлиқни сақлаш ташкилоти томонидан камҳаракатлилик оқибатида келиб чиқаётган кўплаб касалликларнинг олдини олишда жисмоний фаоллик, жумладан, кунига 10 000 қадам юриш тавсия этилмоқда. Буни амалга оширишда замонавий технологиялардан унумли фойдаланишингиз мумкин. Мобил телефонидаги илова ёки фитнес соати қадамингизни беминнат ҳисоблаб беради. Бу эса бизнинг юришга, фаолликка бўлган қизиқишимизни янада оширишга хизмат қилади. Агар сиз фитнесс соатингизнинг дастур менюсига қарасангиз ҳам, кунига 8000-10000 қадам ташлаш бўйича тавсияларни кўрасиз.\nЭътиборли жиҳати, юриш барча спорт турлари орасида энг осони ва қулайидир. Бунинг учун жуда кўп энергия сарфлашнинг ҳожати йўқ, ижобий таъсири эса жуда юқори. Мутахассисларнинг маълум қилишича, ҳафтада атиги 2,5 соатлик жисмоний фаоллик эрта ўлим ҳолатларини 28 фоизга, юрак касалликларини эҳтимолини эса 20 фоизга камайтирар экан. Яъни, ҳафтада камида 150 дақиқа жисмоний фаол бўлган инсонлар камроқ ҳаракатланадиганларга қараганда соғломроқ экан. Гимнастика машқлари ҳам саломатлик учун фойдали бўлиб, унинг натижасида, мушак тизимини мустаҳкамланади, бўғимлар ҳаракати яхшиланади. Бундан ташқари, куч, тезлик, чидамлиликни тарбиялайди. Соғломлаштирувчи таъсир кучига эга машқлар туфайли қоматнинг тик ва тўғри ривожланиши таъминланади.\nУнутмайлик, соғлом турмуш тарзи, жумладан, юриш ва гимканистка каби енгил жисмоний машқлар ҳолсизлик, уйқунинг бузилиши, диққат-эътиборни жамлай олмаслик, хотиранинг пасайиши, сабабсиз чарчаш ҳисси, семизлик каби салбий ҳолатларнинг олдини олади, саломатликни мустаҳкамлайди, касалликлардан муҳофаза қилади ҳамда умрни узайтиради. Бунинг учун кўп нарса талаб этилмайди. Шунчаки, жисмоний фаолликни кундалик одатга айлантирсангиз кифоя»,-дейилади хабарда.\nсемизлик Соғлиқни сақлаш вазирлиги камҳаракатлик\nЖамият 14/12, 17:32


Airbus Ўзбекистонга 34 та вертолёт етказиб бермоқчи – mulkdor.com\nApril 17 2019, 06:04 ИқтисодИқтисодиёт хабарлариЎзбекистонХабарларЭълонлар\nФранциянинг Airbus авиасозлик компанияси 17 апрель куни Ўзбекистонга 34 та вертолёт етказиб бериш мақсади ҳақидаги мактубни имзолади. Бу ҳақда айни вақтда Тошкентда ташриф билан бўлиб турган Франциянинг ташқи ишлар ва Европа масалалари бўйича вазири ҳузуридаги давлат котиби Жан-Батист Лемуан маълум қилди.\n«Бу бир неча йиллардан бери амалга оширилаётган лойиҳа бўлиб, энди уни давом эттириш ҳақида сўз бормоқда. Ўзбекистон суверенитетини мустаҳкамлашга кўмак берадиган ушбу вертолётлар тегишли хизматларни, масалан, тиббиёт эвакуациясини транспорт билан таъминлаш имконини ҳам беради», — деди у.\nЖан-Батист Лемуаннинг сўзларига кўра, бунда гап Ecureuil («Олмахон») модели ҳақида бормоқда. Ушбу вертолёт баланд тоғли ва жазирама иқлим шароитида фойадланиш учун мослаштирилган. Ишлаб чиқарувчи маълумотларига кўра, мазкур вертолётдан кўплаб мақсадларда, хусусан, ўт ўчириш, электр узатиш линияларини мониторинг қилиш, юк ташиш, ҳосилларни чанглантириш, аэровидеосъёмка, парашютлаштириш ва геологик разведка ишларида фойдаланиш мумкин.\n«Газета.уз»нинг қайд этишича, вертолётларнинг қиймати ва етказиб бериш вақти маълум қилинмади, бироқ Жан-Батист Лемуаннинг таъкидлашича, давлат котибининг 17 апрель куни Абдулла Арипов билан бўлиб ўтган учрашувида Ўзбекистон бош вазири «қўлланган чегирмадан мамнун эканлигини билдирган».\nАввалроқ Ўзбекистон Ички ишлар вазирлиги иккита вертолёт сотиб олмоқчи экани маълум бўлган эди. Бундан ташқари, Президент Шавкат Мирзиёев санитар авиацияси учун ҳаво кемалари сотиб олиш бўйича 2020 йилгача таклиф киритиш ҳақида топшириқ берган.


Биринчи чорак давомида 39 нафар молиявий ходимга хайфсан эълон қилинди\nЎзбекистонда 39 нафар молиявий ходимга “Ишонч телефони” орқали келиб тушган мурожаатларни текшириш давомида аниқланган камчиликлар юзасидан “хайфсан” эълон қилинди.\nШунингдек, келиб тушган мурожаатларни ўрганиш якунлари билан 4 таси ҳуқуқни муҳофаза қилиш органларига топширилди ва 2 таси бўйича юқори турувчи ташкилотларга тақдимнома юборилди.\n“Ғазначилик, пенсия, иш ҳақи тўлови масалалари ҳамда тендер ва танлов савдоларининг тўғри ўтказилиши юзасидан 2017 йилнинг 20-март кунига қадар бош бошқарманинг “Ишонч телефони”га фуқаролардан 288 та мурожаатлар келиб тушди. Шундан, 1-чорак давомида 285 (шундан 41 таси 2016 йилдан ўтган) ўрганиб чиқилди ва уларнинг 88 таси ёки 30,8 фоизи ўз тасдиғини топди”, - деб хабар берди Ўзбекистон Молия вазирлигининг Назорат-тафтиш бош бошқармаси.\n“Ишонч телефони” 24 соат давомида ишлаб туриши ва фуқаролардан тушаётган мурожаатларни узлуксиз қабул қилиш учун, ишдан ташқари вақтларда келаётган шикоятларни автоматик тарзда ёзиб олиш ва сақлаш системаси ишга туширилди. TP-Link русумли модем драйвер компонентлари қўйилди ҳамда компьютерга Ventafax 5.0 дастури ўрнатилиб автожавоб бериш функциясига уланди.


Ўзбекистон МДҲ эркин савдо шартномасига қўшилмади\nҲозирча Россия¸ Беларус ва Қозоғистон аъзо Божхоналар иттифоқи яна беш давлатни ўзи билан яқин ҳамкорликка чорламоқда.\nБожхоналар иттифоқи таркибига кирувчи мамлакатлар ҳамда Арманистон, Қирғизистон, Молдова, Тожикистон ва Украина эркин савдо тўғрисидаги ягона шартномани имзолашга ҳозирлик кўрмоқда. Айни пайтда Ўзбекистон бу шартномага қўшилмаслигини билдирди.\nБожхоналар иттифоқи таркибига кирувчи Россия, Беларус ва Қозоғистон ҳамда МДҲнинг яна беш давлати ўртасида эркин савдо тўғрисидаги ягона шартнома имзоланиш арафасида. Кузатувчиларга кўра¸ Россиянинг Жаҳон савдо ташкилотига аъзо бўлиш уринишлари яна натижасиз қолганидан сўнг¸ Москва собиқ иттифоқдошлар ҳудудида бу халқаро ташкилотнинг ўзига хос мини-моделини яратиш тараддудига тушган.\nРоссия Бош вазирининг биринчи муовини Игор Шуваловга кўра¸ айни пайтда Божхоналар иттифоқидаги ҳамкорлари номидан Москва ҳукумати Жаҳон савдо ташкилоти билан музокараларни давом эттиради:\n- Бу музокара гуруҳига Максим Медведков бошчилик қилади. Бу гуруҳ Божхоналар иттифоқи номидан Жаҳон савдо ташкилоти билан унга аъзо бўлиш борасида музокаралар олиб боради, деган эди Игор Шувалов Божхоналар иттифоқининг асосий мақсадларидан бирини белгилай туриб.\nРоссия Иқтисодий тараққиёт вазирлигининг халқаро шартномалар бўйича мутахассиси Максим Медведковга кўра, ушбу ягона шартнома унга аъзо давлатлардаги савдо стандартларини Жаҳон савдо ташкилоти талаблари даражасига яқинлаштиришни кўзда тутади.\n- Эркин савдо тўғрисидаги янги шартнома 90-йилларда қабул қилинган икки тарафлама шартномалар ўрнини эгаллайди. Таъкидлаш жоизки, ягона бож тарифлари ва ягона импорт тўловлари фақат Божхоналар иттифоқи давлатлари билан амалга оширилади¸ эркин савдо шартномаси иштирокчилари учинчи мамлакатлар билан импорт тарифларини ўзлари белгилаб олишга ҳақли, деди Максим Медведков.\nВазирлик мутассадисининг сўзларига кўра, Жаҳон савдо ташкилоти ва эркин савдо тўғрисидаги шартнома аъзолари ўртасидаги ўзига хос воситачига айланаëтган бу келишувга ҳозирча Туркманистон, Озарбайжон ва Ўзбекистон қўшилмаëтир.\nҚозоғистонлик таҳлилчи Дўсум Сатпаев янги шартноманинг унга аъзо давлатлар учун яратадиган қулайликлар ҳақида гапиради:\n- Бу шартноманинг асосий томони шундан иборатки, Россия, Қозоғистон ва Беларус ўртасида ҳар қандай иқтисодий чегаралар олиб ташланади. Албатта¸ тадбиркорлар учун бир қатор қулайликлар яратилади. Бу сўзсиз¸ товар айирбошлаш жараëнини тезлатади ва натижада улар нархига жиддий таъсир ўтказади. Аста-секин бу ташкилотга бошқа МДҲ давлатларининг ҳам тортилиши турган гап. Бу мамлакатлар учовлашиб Жаҳон савдо ташкилотига аъзо бўлиш ниятида. Менимча, Божхоналар иттифоқи ҳам ички бозорни бироз бўлсада¸ европача тартибларга мослаш ва охир-оқибат унга қўшилиш учунгина тузилган. Мана нима учун бошқа иқтисодий қолоқ давлатлар билан уларни Божхоналар иттифоқига таклиф қилмай туриб¸ эркин савдо зонаси каби шартномалар имзоланмоқда, дейди Дўсум Сатпаев.\nОзарбайжон, Туркманистон ва Ўзбекистоннинг Россия таклиф қилаëтган яна бир тизимга қўшилмаëтгани сабабини изоҳлаган қозоғистонлик таҳлилич¸ буни кўпроқ бу уч давлат раҳбари¸ хусусан Ислом Каримовнинг шахсий иддаолари билан боғлайди:\n- Бу масалада кўп нарса ушбу мамлакат лидерларининг шахсий сиёсий қарашига бориб тақалади. Ислом Каримов учун Ўзбекистон бошчилик қилмаётган ҳар қандай лойиҳа номақбулдир. Шу сабабли Каримов даврида Ўзбекистоннинг Божхоналар иттифоқи каби тузилмаларга аъзо бўлиши жуда қийин масала. Бугунга келиб Каримов янги тизимларга қўшилиш у ëқда турсин¸ ҳатто КХШТ ва Евросиё иқтисодий ҳамкорлиги гуруҳидаги ўз фаолиятини ҳам чеклаб бормоқда, дейди таҳлилчи Дўсум Сатпаев.\nМутахассисларнинг айтишича, Россия ҳукуматида ўз тадбиркорларининг¸ янги шартнома кучга кирган тақдирда¸ Қозоғистон ва беларуслик рақиблари билан беллашишга бардош бера олмасликдан қўрқув бор. Чунончи¸ Россия Иқтисодий тараққиёт вазирлиги мутахассислари Хитой ва Жанубий-Шарқий Осиё давлатларининг Қозоғистон орқали Россия бозорини ўз арзон маҳсулотлари билан тўлдириб юборишидан қўрқмоқдалар.


Роберт Левандовски жамоасини алмаштирмоқчи — испан нашри\nРоберт Левандовски жамоасини алмаштирмоқчи — испан...\n16.10.2021 15:51 0 1271\nМюнхеннинг «Бавария» клуби ҳужумчиси Роберт Левандовски Германия Бундеслигасини тарк этмоқчи. Испаниянинг «As» нашри ёзишича, польшалик футболчи «Бавария» раҳбариятидан 2023 йилгача тузилган амалдаги шартномасини бекор қилишни сўрамоқчи.\n33 ёшли футболчи Испания чемпионатига ўтиб, фаолиятини «Реал Мадрид»да давом эттириш истагида.\nЖорий мавсумда Бундеслиганинг етти учрашувида майдонда тўп сурган Роберт Левандовски еттита гол уриб, битта голлиу затмани амалга оширган.\nРеал Мадрид Бавария Роберт Левандовски\nСпорт 27/11, 11:10\nСпорт 12/11, 14:15\n«Бавария»нинг энг қиммат футболчиси жазога тортилиши мумкин\nСпорт 11/11, 19:34\nКун фотоси: Абдулла Арипов «Бавария» либоси билан


Қозоғистоннинг Олмаота вилоятидаги сув омбори тўғони ёрилиб кетди (фото ва видео) - Daryo\n13:51, 22.11.2021 72228\nҚозоғистоннинг Олмаота вилоятидаги Книжевск сув омбори тўғонининг бир қисми ёрилиб кетди. Бу ҳақда Қозоғистон Республикаси Фавқулодда вазиятлар вазирлиги расмий вакили Талгат Уалига таяниб, Tengrinews хабар берди.\n2021 йил 21 ноябрь куни маҳаллий вақт билан соат 23:13 да (Тошкент вақти билан 22:13) тўғоннинг Минбоев қишлоғи яқинидаги қисми бузилган. Сув омборининг умумий ҳажми 4,47 миллион куб метрни ташкил этади, айни пайтда унинг 50 фоизи сув билан тўла. Туйнукнинг кенглиги 5-6 метрни ташкил этади, ундан секундига тахминан 30 куб метр сув оқиб чиқмоқда, дея хабар берди ФВВ.\nХабарга кўра, ҳодиса оқибатида ҳеч ким жабрланмаган, уйлар сув остида қолмаган. Минбоев—Қосимбек ҳудудий автомобиль йўли устидан сув оқиб ўтмоқда. Полиция ходимлари йўл бўйлаб ҳаракатни чеклаш учун постлар ўрнатди.\n«Оқава сувлар ҳажми камайиб бормоқда. Қарғали дарёси бўйлаб айланма йўл ўтказилмоқда, айни дамда аҳоли пунктларини сув босиш хавфи йўқ. Воқеа жойида Олмаота вилояти Фавқулодда вазиятлар бошқармаси бошлиғи бошчилигидаги Қозоғистон Республикаси Фавқулодда вазиятлар вазирлигининг бўлинмалари, маҳаллий ижро ҳокимияти органлари ходимлари ва бошқа маъсул хизматлар ишламоқда. Воқеа жойида ва Фавқулодда вазиятлар вазирлиги биносида фалокатни бартараф этиш штаби тузилди», — дея маълум қилди Қозоғистон Республикаси ФВВ.\n16:09, 04.01.2022 51443\n00:11, 24.01.2022 3017\n23:47 Бугун 4612\n23:34 Бугун 3903\n23:31 Бугун 2808\n12:53 Бугун 112685\n12:23 Бугун 98414


ЎзА - Самарқанднинг сайёҳлик салоҳияти юксалмоқда\n09.04.2013 20:01 Чоп этиш версияси\nСамарқанднинг сайёҳлик салоҳияти юксалмоқда\nСамарқанд шаҳридаги “Ҳунармандлар маркази”да жорий йилги туризм мавсумининг очилишига бағишланган тадбир бўлиб ўтди.\nШаҳар ҳокимлиги, “Самарқанд – туризм макони” давлат унитар корхонаси ҳамда Республика “Ҳунарманд” уюшмаси вилоят бошқармаси ташаббуси билан ташкил этилган мазкур тадбирда мамлакатимизда Президентимиз раҳнамолигида туризм соҳасини ривожлантириш борасида олиб борилаётган ишлар улкан самаралар бераётгани таъкидланди. Тегишли давлат дастурлари асосида амалга оширилаётган кенг кўламли ишлар самарасида юртимизнинг барча ҳудудида сайёҳлик йўналишлари кўпайиб, замонавий хизмат кўрсатиш имкониятлари кенгаймоқда.\nБой сайёҳлик салоҳиятига эга Самарқанд шаҳрида 2011 йилда ҳокимлик қошида “Самарқанд – туризм макони” давлат унитар корхонаси ташкил этилди.\n– Шаҳримизга келаётган сайёҳларга юқори сифатли ва замонавий сервис хизматлари кўрсатиш, янги сайёҳлик йўналишларини ташкил этиш ҳамда туризм соҳасидаги муносабатларни мувофиқлаштириш мақсадида ўтган давр мобайнида муаяйн ишлар амалга оширилди, – дейди “Самарқанд – туризм макони” давлат унитар корхонаси раҳбари Шероз Аббосов. – Аввало, шаҳардаги тўқсонга яқин меҳмонхона ва 45 сайёҳлик фирмаси, соҳа учун мутахассислар тайёрловчи олий ўқув юртлари, академик лицей ва касб-ҳунар коллежлари билан яқин ҳамкорлик йўлга қўйилди. Вилоят давлат музей- қўриқхонаси билан ҳамкорликда гид-экскурсаводлар тайёрлаш маркази ташкил этилди. Самарқанд халқаро аэропорти ва темир йўл вокзалида сайёҳлик харитаси, шаҳар кўчаларида эса ўзбек ва инглиз тилларида махсус йўл кўрсаткичлар ўрнатилди. Ташкилотимизнинг веб-сайтида шаҳардаги меҳмонхоналар, сайёҳлик фирмалари, тарихий обидалар ва бошқа диққатга сазовор масканлар, сайёҳлик маршрутлари ҳақидаги маълумотлар жойлаштирилган. Бундай чора-тадбирлар туфайли шаҳримизга келаётган сайёҳлар оқими йил сайин кўпайиб бормоқда. Хусусан, ўтган йили дунёнинг етмишга яқин давлатидан 140 мингдан ортиқ сайёҳ Самарқандга ташриф буюрди.\nКейинги йилларда шаҳардаги тарихий масканлар билан бирга, миллий ҳунармандлик устахоналари, чойхона ва миллий таомлар ошхоналари, Самарқанднинг дунёга машҳур нонлари тайёрланадиган новвойхоналарнинг сайёҳлик йўналишларига киритилиши хорижлик меҳмонларда катта қизиқиш уйғотмоқда. Шу боис маросимда “Самарқанд тўйлари” театрлаштирилган томошаси, миллий кийимлар намойиши, ошпазлар танлови ўтказилиб, сайёҳлар ушбу жараёнларни бевосита кузатиш имкониятига эга бўлди.\n– Дунёнинг кўп мамлакатларида бўлганман, лекин ўзбек халқидек меҳмондўст, дастурхони доимо очиқ элни кўрмаганман, – дейди бельгиялик сайёҳ Евалин Синне хоним. – Бу, аввало, юртингиздаги тинчлик-осойишталик, халқингизнинг фаровон турмушидан далолат беради. Самарқандда бир неча хил миллий таомларингиз, нонларни татиб кўрдим. Бугун эса палов тайёрлаш жараёнини кузатиб, бу таомнинг нима учун бунчалик тотли ва тўйимли бўлишини англадим.\nТадбирда ўтган йилги сайёҳлик мавсумида меҳмонларга намунали хизмат кўрсатган сайёҳлик фирмалари, меҳмонхоналар, ошхоналар мутасаддилари, фаол гид-экскурсоводлар муносиб тақдирланди.


АҚШда «ақлли» қуролларни синовдан ўтказиш бошланди — фото - Bugun.uz\nАҚШда «ақлли» қуролларни синовдан ўтказиш бошланди — фото\n20:54 | 12-01-2022\nАҚШ 2022 йилда фақат аутентификация (тасдиқланган, рухсат берилган) қилинган фойдаланувчилар томонидан отилиши мумкин бўлган ақлли қуролларни истеъмолчиларга тақдим этади. Бу ҳақда «Reuters» хабар берди.\nМаълум қилинишича, бундай қуролни яратиш зарурлиги ҳақидаги баҳслар 20 йил давом этган. Ақлли қуроллар фойдаланувчи идентификаторини тасдиқлаш технологиясидан фойдаланган, жумладан, агар кимдир қуролдан отишга ҳаракат қилса, унинг эгаси қуролни ўчириб қўйиши мумкин.\nТаъкидланишича, бундай қуроллар ўз жонига қасд қилиш ҳолатларини камайтириш, йўқолган ёки ўғирланган қуролларни яроқсиз ҳолга келтиришни ҳамда қуролларнинг тортиб олинишидан қўрққан полиция ходимлари ва қамоқхона назоратчилари хавфсизлигини таъминлайди.\n«LodeStar» бармоқ изини ўқувчи ва NFC телефон дастури томонидан фаоллаштирилган NFC чипи ва ПИН-кодни бирлаштиради. Қуролдан бир нечта киши фойдаланишига рухсат берилиши мумкин.\nБармоқ изини ўқувчи микросекундларда қуролни қулфдан чиқаради, лекин у нам иқлим ёки бошқа оғир муҳитда ишламаслиги сабабли пин панели захира сифатида ишлатилади. Қурол дўконларда 895 доллардан сотилиши қайд этилган.\nАввалроқ Россияда ҳарбий қурол муваффақиятли синовдан ўтказилганди. Шунингдек, АҚШ Федерал тергов бюросининг номаълум учар жисмларга оид маълумотлари очиқланганди.


2021 йилда жаҳон иқтисодиёти 4% га ўсиши кутилмоқда; вакциналарнинг тарқатилиши ва инвестициялар – барқарор тикланиш калити - Anhor\nAnhor Все посты 2021 йилда жаҳон иқтисодиёти 4% га ўсиши кутилмоқда; вакциналарнинг тарқатилиши ва инвестициялар – барқарор тикланиш калити\nЖаҳон банки (ЖБ)нинг прогнозларига кўра, Ўзбекистон ЯИМ 2021 йил 4,3%га, 2022 йилда 4,5% га ўсиши кутилмоқда. Бу ҳақда Жаҳон банкининг «Жаҳон иқтисодиёти истиқболлари» ҳисоботида сўз боради.\nБанкнинг ҳисоб-китобларига кўра, 2020 йилда Ўзбекистон ЯИМнинг ўсиши 0,6%ни ташкил этган. Октябрь ойида ЖБ 2020 йилда 0,4%дан 0,8%гача, 2021 йилда эса 4,8%дан 5%гача бўлишини прогноз қилган эди.\nМарказий Осиё минтақасида иқтисодий ўсиш суратлари 3%гача етиши тахмин қилинган. Бунга хомашё нархларининг ва тўғридан-тўғри хорижий инвестициялар ҳажмининг бироз ошиши сабаб бўлади. Бунда субрегионнинг Хитой таклиф этган «Бир минтақа — бир йўл» ташаббусини амалга оширишда фаоллашиши инобатга олинади.\nМутахассислар баҳоларига кўра, АҚШ ЯИМ 2021 йилда 3.5% га ўсиши кутилмоқда. Европа ҳудудида ишлаб чиқариш ҳажми 2020 йилда 7,4 фоизга пасайганидан сўнг, 2021 йилда 3,6 фоизга ўсиши кутилмоқда. Ўтган йили 5,3 фоизга пасайиш кузатилган Японияда иқтисодий фаоллик 2021 йилда 2,5 фоизга ўсиши кутилмоқда.\nСенаторлар аёлларни зўравонликдан ҳимоя қилиш тўғрисидаги қонунни қабул қилди


Алифбони ислоҳ қилишдан муддао не? - Zamin.uz\nОммавий ахборот воситаларида, ижтимоий тармоқларда лотин графикасига асосланган янги ўзбек алифбоси ҳақидаги баҳс-мунозаралар авжига чиқди. Таклиф этилаётган «ш» ва «ч» ҳарфларининг янги шакли қўлёзмада қандай акс этишини амалда синаб кўриш учун қайта-қайта ёзиб кўрдим. Негадир ўхшамади... Ишонмасангиз, сиз ҳам ёзиб кўринг...\nХат-савод чиқариш учун қўлига қалам олган болакай бу ҳарфларни қандай ёзаркин? Ғайритабиий элементга эга бу ҳарфлар унинг ҳуснихатига қандай таъсир кўрсатаркин?..\n«Kun.uz» сайтида айни масалада Алишер Навоий номидаги Тошкент давлат ўзбек тили ва адабиёти университети ректори Шуҳрат Сирожиддинов билан бўлган суҳбат мулоҳазага чорлади.\nЖорий йилнинг 22 октябрь куни университет ташаббуси билан тил ва алифбо масаласига бағишланган конференцияда лотин графикасига асосланган ўзбек алифбосига ўзгартириш киритиш бўйича ишлаб чиқилган таклифларнинг айримларини маъқуллаш мумкин. Чунончи, «ў» ва «ғ» ҳарфларига ўзгартириш киритиш, «нг» ҳарфий бирикмаси ва товушини алифбодан чиқариш бўйича берилган таклифларда мантиқ бордек. Бироқ «ш» ва «ч» ҳарфларини ўзгартиришга эҳтиёж борми?\nЭътибор берсак, дунёдаги аксарият тилларда ҳарфий бирикмалар мавжуд ва бу на ёзувда, на талаффузда у қадар мураккабликни юзага келтирмайди (агар шундай бўлганида улар бундан аллақачон воз кечган бўларди).\nРектор билан суҳбатдан маълум бўлдики, алифбо масаласида тортишаётганлар уч гуруҳга бўлинган: биринчи гуруҳ алифбо шу ҳолатда қолиши кераклигини, иккинчи гуруҳ айрим ҳарфларни ўзгартиришни, учинчи гуруҳ эса ўзбек тилидаги 6та унлини 9тага кўпайтиришни таклиф қилаётган гуруҳлар. Учинчи гуруҳнинг таклифига мутлақо қўшилиб бўлмайди: «ҳ» ва «х» ҳарфларини тўғри қўллаш кўникмасини эгаллаш қанчалик қийинлиги (ҳатто айрим филолог-мутахассислар ҳам бу масалада баъзан иккиланиб қоладилар), имловий хатоларнинг катта қисми шу ҳарфларни чалкаштириб ёзиш билан боғлиқ эканини яхши билганимиз ҳолда, наҳот бундай ҳолатлар кўпайишини истаймиз?\nҲурматли ректор маънавият, алифбо масаласида шошмашошарликка йўл қўйиш мумкин эмаслигини, бу борадаги аччиқ тарихий тажрибаларни тўғри эслаб ўтибдилар. Хўш, алифбога киритаётган ҳозирги ўзгартиришлар халққа сингиб кетишига, шу билан саводхонлик кескин ошиб кетишига ким кафолат беради? Бизнинг яна хато қилишга ҳаққимиз борми?\nАлифбога ўзгартириш киритиш масаласи кейинги йил май ойигача бўлган даврда умумхалқ муҳокамасига қўйилар, агар қабул қилинса, у билан боғлиқ ўзгаришлар босқичма-босқич амалга оширилар экан. Кирилл ва лотин ёзувлари параллелизми жамиятда қанча муаммо, эътироз ва саводсизликка сабаб бўлаётгани бизга камлик қиляпти чоғи. Йўқса, икки алифбо ва уч хил имло (кириллча, лотинча ва янги лотинча)ни ўзимизга асло раво кўрмасдик.\nАлифбо масаласи кун тартибига чиққач, республикамизнинг турли ҳудудларида фаолият юритаётган бир ярим мингга яқин она тили ва адабиёт фани ўқитувчиларини жамлаган ижтимоий тармоқлардан биридаги «Методик ёрдам маркази» чинакам баҳс-мунозара майдонига айланди. Фойдаланувчилар алифбодаги ўзгаришлар жамиятда саводсизликни авж олдиришини якдиллик билан эътироф этган ҳолда, «Лингвистлар жамияти»ни тузиб бундай ислоҳотга қарши чиқиш, умумхалқ муҳокамасида фаол бўлиш кераклигини таъкидлашди. Фикри ожизимча, бунга уларнинг маънавий ҳаққи бор.\nБалки масаланинг маънавий оқибатларини олдиндан тўлиқ тасаввур қила олмасмиз, лекин моддий тарафи-чи? Шу тўртта ҳарфни ўзгартириш давлат бюджетидан миллиардлаб маблағ, сарф-харажат талаб этишини ҳам эътибордан соқит қилмаслигимиз керак.\nҲурматли алифбога ўзгартириш киритиш тарафдорлари! Сиз келтираётган сабаблар ва далиллар алифбони ўзгартириш учун етарли эмас (шахсан мен Сиз рўкач қилаётган сабабларга ва бугунги кунда дунёнинг қайсидир чеккасида кимдир «Coca-cola» сўзини «Жожа-жола» деб ўқишига ишонмайман). Жамиятдаги саводсизликка, пешлавҳалардаги хатоларга қарши курашни алифбони ўзгартириш орқали эмас, сифатли таълим (бусиз на саводхонликка, на тараққиётга эриша оламиз), имло қоидаларини такомиллаштириш орқали амалга оширганимиз маъқул эмасми? «Ш» ва «Ч»га дум қўйганимиз билан нима ўзгаради? Таълим муассасаларидан ташқари амалда қўлланмаётган ёзувни ўзгартиришга бел боғлагандан кўра, қабул қилинганига салкам ўттиз йил бўлаётган ёзувга тезроқ ўтиш ҳақида бонг урсангиз ўринли бўлармиди?..\nЁш ўқитувчилардан бири «Алифбони ислоҳ қилишдан муддао нима?» деб савол қўйибди. Ҳақли, ўйлашга мажбур этадиган савол. Балки, бу ислоҳот амалга ошса, Алишер Навоий номидаги Тошкент давлат Ўзбек тили ва адабиёти университетининг жамиятдаги нуфузи бир поғона юксалар, кимдир моддий, кимдир маънавий рағбат олар...\nБу савол миллатимиз тақдирига, маънавиятига бефарқ бўлмаган ҳар бир инсонни ўйлантириши ва ўз сўзини айтишга мажбур қилиши керак. Токи, яқин тарихда йўл қўйган хатоларимиз яна такрорланмасин.\n«Бу абсурд таклиф!». Университет олимларининг рус тилига расмий тил мақомини бериш ташаббусига муносабати\n5-05-2019, 17:46, Ўзбекистон\n2-11-2018, 23:53, Ўзбекистон\nЯнгиликлар » Ўзбекистон » Алифбони ислоҳ қилишдан муддао не?


ЎзА - Энди Spark, Nexia, Lasetti ва Cobolt русумли автомобиллар учун дисклар ўзимизда тайёрланмоқда\n20.04.2019 09:32 Чоп этиш версияси\nЭнди Spark, Nexia, Lasetti ва Cobolt русумли автомобиллар учун дисклар ўзимизда тайёрланмоқда\nАндижон вилоятида Жанубий Корея компаниялари ҳамкорлигида 34 та корхона фаолият кўрсатмоқда. Уларнинг аксариятида маҳаллийлаштириш дастури доирасида импорт ўрнини босувчи маҳсулотлар ишлаб чиқариш йўлга қўйилган. Хусусан, бугунги кунда мамлакатимизда ишлаб чиқарилаётган автомобиллар учун кўплаб бутловчи ва эҳтиёт қисмлари ана шу корхоналар томонидан тайёрланмоқда.\nМасъулияти чекланган жамият шаклидаги "O`zAuto-Austem" Ўзбекистон – Жанубий Корея қўшма корхонасида автомобиллар учун дисклар ва шосси қисмлари ишлаб чиқарилади.\nЖанубий Кореянинг “Austem Ko LTD» компанияси билан ҳамкорликда ташкил этилган ушбу корхона йилига 1,5 миллион донага яқин дисклар ҳамда автомобиль шосси қисмлари ишлаб чиқариш қувватига эга. Автомобилларнинг ушбу қисмлари аввал мамлакатимизга хориждан келтирилар эди. Эндиликда Spark, Nexia, Lasetti ва Cobolt русумли автомобиллар учун 14 турдаги диск ва шасси қисмлар ушбу корхонада тайёрланмоқда.\n– 2018 йилда корхонамизда 610 минг дона диск, 330 минг дона шасси қисмлар, жами 940 минг дона сифатли маҳсулотлар тайёрланди, – дейди қўшма корхона бош директори Баҳодиржон Саматов. – Бундан ташқари, ўтган йили 190 минг АҚШ доллари миқдоридаги маҳсулотларимизни Россия, Қирғизистон ва Украина давлатларига экспорт қилдик.\nМаҳсулотлар босқичма-босқич бажариладиган жараёнлар орқали тайёрланади. Корхонанинг пресслаш, йиғиш, пайвандлаш ва бўёқ линиялари хорижий давлатларда ишлаб чиқарилган, иш унумдорлиги юқори бўлган замонавий дастгоҳ ва технологиялари билан жиҳозланган. Маҳсулотлар сифати Халқаро ISO 9001:2015 ва IATF 169496:2016 стандартлари талаблари доирасида сифат менежменти тизими асосида кириш, оралиқ ва якуний тартибда назорат қилинади. Шунингдек, маҳсулот қисмлари ҳар бир жараёндан сўнг лаборатория текширувидан ўтказиб борилади.\nЖорий 2019 йилда ишлаб чиқариш ҳажмини ошириш, жумладан, экспорт ҳажмини 300 минг АҚШ долларига етказиш кўзда тутилган.\nАйни кунда корхонада 350 нафардан зиёд киши меҳнат қилмоқда. Уларнинг аксариятини ёшлар ташкил этади. Корхонада, “устоз-шогирд” анъанаси асосида малакали мутахассислар тайёрлашга алоҳида эътибор қаратилмоқда. Муҳандис, технолог ва ишчиларнинг самарали фаолият юритишлари учун зарур барча шароитлар яратилган. Жумладан, мутахассислар, ишчи-хизматчилар махсус иш кийимлари билан таъминланган, бепул тушлик, барча қулайликларга эга дам олиш ҳамда тиббиёт хоналари ташкил этилган.\nУмуман корхона фаолиятининг самарали бўлишида меҳнатни ташкил этишда илғор иш услубларини қўллаш, ички имкониятлардан самарали фойдаланиш, замонавий технологияларни ишлаб чиқаришга жорий этиш, ишчи-хизматчиларни муносиб рағбатлантириш муҳим омил бўлмоқда.


Шаҳрисабз туманида иккита микроГЭС қурилади – Газета.uz\n2020 йилнинг охиригача Қашқадарё вилоятида иккита янги микроГЭСни қурилади. Икки иншоот харажатлари 1 миллион 460 минг АҚШ долларини ташкил қилади.\n13 сентябрь 2019, 11:13 Иқтисодиёт\n«Ўзбекгидроэнерго» акциядорлик жамияти 2020 йилнинг охиригача Қашқадарё вилоятида иккита янги микроГЭСни қуриб фойдаланишга топширишни режалаштирмоқда. Уларнинг умумий қуввати 2260 киловаттга тенг бўлиб, қурилиш харажатлари 1 миллион 460 минг АҚШ долларини ташкил қилади. Бу ҳақда «Қашқадарё» газетаси сайтида хабар берилди.\nКомпаниядан олинган маълумотларга қараганда, 2017−2021 йилларда қайта тикланувчи энергетикани янада ривожлантириш, иқтисодиёт тармоқлари ва ижтимоий соҳада энергия самарадорлигини ошириш чора-тадбирлари дастури доирасида Қашқадарёда қурилажак бу микроГЭСларнинг иккаласи ҳам Шаҳрисабз тумани ҳудудида — собиқ «Оқсув» кичик гидроэлектрстанциясида ва «Ҳисорак ГЭС» унитар корхонаси қошида бунёд этилади.\n«Оқсув» микроГЭСининг ҳисоб-китоб қуввати соатига 1260 киловаттни ташкил қилиб, лойиҳа қиймати 760 минг доллар атрофида бўлиши кутилмоқда. У ерда сув оқими режимининг давомийлиги бир йилда 10 ойдан иборат деб баҳоланмоқда.\nҲисорак гидроэлектрстанцияси қошида қуриладиган микроГЭСда мазкур кўрсаткич 6 ойга тенг бўлиб, қуввати 1000 киловаттга етиши назарда тутилган. Ушбу иншоотни барпо қилишга 700 минг доллар миқдорида инвестициялар йўналтириш мўлжалланмоқда.\nЎтган ойнинг охирида «Ўзбекгидроэнерго» акциядорлик жамияти вилоятда қуриладиган бу икки объект учун гидроэнергетик асбоб-ускуналар, шу жумладан, гидротурбиналар ва гидрогенераторлар, шунингдек, микроГЭСдаги технологик жараёнларнинг автоматлаширилган бошқарув тизими жиҳозларини сотиб олиш бўйича энг яхши таклифлар танловини эълон қилди. Унда ғолиб чиққан компаниялар зиммасига молиялаштириш амалга оширилган кундан бошлаб 8 ой ичида асбоб-ускуналарни олиб келиб ўрнатиш ва монтаж қилиш, шунингдек, маҳаллий мутахассисларни ўқитиб, микроГЭСни ишга тушириш ва синовдан ўтказиш мажбурияти юкланади.\nУмуман олганда, мамлакат гидроэнергетика салоҳиятидан самарали фойдаланиш мақсадида республика миқёсида микроГЭСлар қуриш бўйича жами 19 та пилот (тажриба) лойиҳасини амалга ошириш кўзда тутилган бўлиб, уларнинг умумий ҳисоб-китоб қуввати 10 минг киловаттдан ортиқ. Қурилишига жами 12 миллион доллардан зиёд маблағ ажратилади. Жорий йилнинг тўртинчи ва келгуси йилнинг учинчи-тўртинчи чоракларида Фарғона вилоятида битта, Қашқадарё ва Наманган вилоятларида иккитадан, Жиззахда учта, Самарқандда бешта, Андижон вилоятида эса олтита микроГЭСни ишга тушириш мўлжалланмоқда.


СИНГУЛЯР – medu.uz – Дорилар ҳақида маълумотлар ўзбек тилида\nHome Йўриқномалар СИНГУЛЯР\nПрепаратнинг савдо номи: СИНГУЛЯР®\n1 чайналадиган таблетка қуйидагиларни сақлайди:\nфаол модда: 4,16 мг монтелукаст натрий (4,0 мг монтелукастга эквивалент);\nёрдамчи моддалар: маннитол, микрокристаллик целлюлоза, гидроксипропилцеллюлоза, темир (III) оксиди Е172, натрий кроскармеллоза, олча ҳушбўйи, аспартам, магний стеарати.\nТаърифи: бир томонида «SINGULAIR» ва бошқа томонида «MSD 711» гравировкаси бўлган пушти рангли, овалсимон, икки томонлама қавариқ таблеткалар.\nФармакотерапевтик гуруҳи: лейкотриен рецепторлари блокатори.\nЦистеинил лейкотриенлари (LTC4, LTD4, LTE4) турли ҳужайралар, шу жумладан семиз ҳужайралар ва эозинофиллардан ажралиб чиқувчи кучли яллиғланишга қарши эйкозаноидлар ҳисобланади. Ушбу муҳим проастматик медиаторлар нафас йўлларида жойлашган ва унда таъсир кўрсатувчи цистеинил лейкотриен рецепторлари (CysLT) билан боғланиб, шу жумладан бронхспазм, шиллиқ қават томонидан секретини ажратиб чиқарилиши, томирларни ўтказувчанлиги, эозинофилларнинг жалб қилинишини чақиради.\nМонтелукаст перорал қабул қилинганда CysLT1-рецепторлари билан юқори даражадаги аффинлик ва селективлик билан боғланувчи фаол модда ҳисобланади. Клиник тадқиқотларда монтелукаст 5 мг дозада, LTD4 ингаляцияси оқибатида чақирилган бронхоспазмни сусайтиради. Бронходилатация перорал қўлланилганидан 2 соатдан кейин юзага келган. β-агонистлар томонидан чақирилган бронхларни кенгайтирувчи самара монтелукастнинг самараси билан тўлдирилган. Монтелукаст билан даволаш антиген рағбатлантириши оқибатидаги бронхоспазмнинг дастлабки босқичини ҳам, кечки босқичини ҳам сусайтиради. Монтелукаст плацебога нисбатан катталар ва болаларда периферик қондаги эозинофиллар даражасини пасайтиради. Алоҳида тадқиқотда монтелукаст билан даволашда нафас йўлларидаги эозинофиллар сони аҳамиятли даражада камайган (балғам таҳлили бўйича аниқланган). Катталар ва 2 ёшдан 14 ёшгача бўлган болаларда монтелукаст плацебога нисбатан, периферик қондаги эозинофиллар даражасини пасайтирган ва астманинг клиник назоратини яхшилаган.\nКатталар иштирокидаги тадқиқотларда монтелукаст суткада 1 марта 10 мг дозада плацебога нисбатан эрталабки жадал нафас чиқариш хажми ОФВ1 даражаси (2,7% га нисбатан дастлабки кўрсаткични 10,4% га ўзгариши), нафас чиқаришнинг эрталабки максимал ҳажмий тезлигининг (НЧМҲТ) (минутига 3,3 л га нисбатан дастлабки кўрсаткични минутига 24,5 л га ўзгариши) аҳамиятли даражада яхшиланиши ва β-агонистларни қўлланишининг умумий кўрсаткичини аҳамиятли даражада камайишини (-4,6% га нисбатан, дастлабки кўрсаткични -26,1% га ўзгаришини) намойиш этди. Пациентларнинг баҳоларига кўра, астманинг кундузги ва тунги симптомларини енгиллашиши, плацебо қўлланганидагига қараганда аҳамиятли даражада яхши бўлган.\nКатта ёшдаги пациентлар иштирокида ўтказилган тадқиқотлар монтелукастнинг ингаляцион кортикостероидларнинг клиник самарасини тўлдира олиш қобилиятини намойиш қилган (ингаляцион беклометазоннинг монтелукаст билан мажмуаси учун дастлабки кўрсаткичнинг ўзгариш фоизи беклометазонга нисбатан, мувофиқ равишда ОФВ1 учун: 1,04% га нисбатан 5,43%; β-агонистларни қўлланилиши: 2,64% га нисбатан -8,70%). Гарчи 12 ҳафталик тадқиқот давомида беклометазон яққол ифодаланган ўртача терапевтик самарага олиб келган бўлсада, ингаляцион беклометазонга нисбатан (суткада 2 марта 200 мкг дан, спейсерли қурилма), монтелукаст бошланғич жавобни тезроқ намоён қилган (беклометазонга нисбатан монтелукаст учун дастлабки кўрсаткичнинг ўзгариш фоизи мувофиқ ОФВ1 учун: 13,3% га нисбатан 7,49%; β-агонистни қўлланилиши: -43,89% га нисбатан -28,28%). Аммо беклометазон билан солиштирилганда, монтелукаст билан даволанган пациентларнинг кўпчилигида шунга ўхшаш клиник жавобга эришилган (яъни беклометазон билан даволанган пациентларнинг 50% да ОФВ1 ни тахминан 11% да ёки дастлабкисига нисбатан кўпроқ яхшиланишига эришилган, айни вақтда монтелукаст билан даволанган пациентларнинг 42% да шундай жавобга эришилган).\nЕнгил оғирлик даражасидаги астмаси ва эпизодик зўрайишлари бўлган 2 ёшдан 5 ёшгача бўлган болалар иштирокидаги 12 ҳафталик плацебо назоратли тадқиқотда назорат қилувчи ёндош даволашдан (ингаляция/пуркаш учун кортикостероидлар ёки ингаляция/пуркаш учун натрий кромогликоляти) қатъий назар, монтелукаст суткада 1 марта 4 мг дозада плацебога нисбатан астмани назорат қилиш кўрсаткичларини яхшилаган. Пациентларнинг 60% ҳеч қандай назорат қилувчи даволанмаган. Монтелукаст кундузги симптомлар (шу жумладан, йўтал, хириллашлар, нафас олишни қийинлашиши ва фаолликни чекланиши) ва тунги симптомларни плацебога нисбатан сусайтирган. Монтелукаст шунингдек “зарурат бўйича” β-агонистлардан фойдаланиш ва астманинг кечиши ёмонлашганда зудлик билан кортикостероидларни қўллаш тез-тезлигини ҳам плацебога қараганда камайтирган. Монтелукаст қабул қилган пациентларда плацебо қабул қилган пациентларга нисбатан астманинг намоён бўлиши кузатилмаган кунлар сони кўпроқ бўлган. Терапевтик самарага биринчи дозани қабул қилгандан сўнг эришилган.\nЕнгил оғирлик даражасидаги астмаси ва эпизодик зўрайишлари бўлган 2 ёшдан 5 ёшгача бўлган болалар иштирокидаги 12 ойлик плацебо назоратли тадқиқотда монтелукаст суткада 1 марта 4 мг дозада плацебога нисбатан астманинг йиллик зўрайишлари ҳуружини (ЗҲ) тез-тезлигини аҳамиятли даражада камайтирган (2,34 ЗҲ га нисбатан 1,66 ЗҲ) [ЗҲ β-агонистлар ёки кортикостероидларни (перорал ёки ингаляцион) қўллашни ёки талаб қилувчи ≥3 кундузги симптомли кетма-кет кунлар астма туфайли госпитализация сифатида аниқланган]. ЗҲ йиллик кўрсаткичининг пасайиш фоизи 31,9% ни ташкил қилган (95% ИИ билан 16,9; 44,1)\nАстмани кечиши интермиттирловчи, аммо персистик бўлмаган ёши 6 ойликдан 5 ёшгача бўлган болалар иштирокидаги плацебо назоратли тадқиқотларда монтелукаст билан даволаш 12 ой давомида суткада 1 марта 4 мг схемаси бўйича ёки ҳар бир курснинг эпизодик интермиттирловчи симптомлар вужудга келганда бошланиши билан 12 кунлик курслар схемасида давом эттирилган. 4 мг дозада монтулукаст ёки плацебо қабул қилган пациентларда астма ҳуружига (бу шифокор, тиббий тез ёрдамга режадан ташқари мурожаат этиш ёки госпитализация; ёки перорал, вена ичига ёки мушак ичига юборилувчи кортикостероидларни қўллаш билан даволаш каби тиббий ресурслардан фойдаланишни талаб қилувчи астма ҳуружи сифатида аниқланган) ўтувчи астма эпизодларининг сони юзасидан яққол ифодаланган фарқлар кузатилмаган.\n6 ёшдан 14 ёшгача бўлган болалар иштирокида ўтказилган 8 ҳафталик тадқиқотда суткада 1 марта 5 мг дозада монтелукаст плацебога нисбатан респиратор фаолиятни аҳамиятли даражада яхшилаган (дастлабки кўрсаткичнинг 4,16% га ўзгаришига нисбатан ОФВ1 8,71%; минутига 17,8 мл га нисбатан эрталабки НЧМҲТ дастлабки кўрсаткичининг минутига 27,9 л га ўзгариши) ва “зарурат бўйича” β-агонистларни қўллаш тез-тезлигини пасайтирган (+8,2% га нисбатан дастлабки кўрсаткични -11,7% га ўзгариши).\nЕнгил оғирликдаги персистик астмаси бўлган 6 ёшдан 14 ёшгача бўлган болаларда астмани назорат қилиш учун монтелукаст ва ингаляцион флутиказон самарадорлигини солиштириш бўйича 12 ойлик тадқиқотда астмани даволаш (дастлабки якуний нуқта) учун шошилинч дори воситалари қўлланилмаган кунлар сонининг фоиздаги ортишига нисбатан монтелукаст флутиказондан самарадорлиги бўйича қолишмаган. 12 ойлик даволаш давомида шошилинч даволаш қўлланилмаган кунлар сонининг фоиздаги кўрсаткичи монтелукаст гуруҳида ўртача 61,6 дан 84,0 гача ва флутиказон гуруҳида 60,9 дан 86,7 гача ошган. Гуруҳларда ўртача квадрат ошишнинг (LS) фарқини фоиздаги ифодаси шошилинч даволаш қўлланилмаган кунлар сони статистик жиҳатдан аҳмиятли бўлган(-2,8 билан 95% ИИ -4,7; -0,9), бироқ аввал аниқланган клиник самарадорлик доирасида (кам эмас) бўлган.\nМонтелукаст ва флутиказон шунингдек даволашнинг 12 ойлик даврида баҳоланган қуйидаги иккиламчи ўзгаришларга нисбатан астмани назорат қилишни ҳам яхшилаган.\nОФВ1 монтелукаст гуруҳида 1,83 л дан 2,09 л гача ва флутиказон гуруҳида 1,85 дан 2,14 л гача ошган. ОФВ1 ортишига нисбатан LS кўрсаткичининг гуруҳлараро фарқи 95% ИИ -0,06 билан -0,02 л ни ташкил қилган. Кутилган ОФВ1 да дастлабкисига нисбатан ўртача ошиши монтелукаст билан даволаш гуруҳида 0,6% ни ва флутиказон билан даволаш гуруҳида 2,7% ни ташкил қилган. Кутилган ОФВ1 нинг дастлабки % билан солиштиргандаги ўзгаришга нисбатан LS кўрсаткичининг фарқи аҳамиятли бўлган: 95% ИИ -3,6; -0,7 билан -2,2%.\nβ-агонисти қўлланилган кунлар сонининг фоиздаги кўрсаткичи монтелукаст гуруҳида 38,0 дан 15,4 гача ва флутиказон гуруҳида 38,5 дан 12,8 гача пасайган. β-агонисти қўлланилган кунлар фоизига нисбатан LS кўрсаткичининг гуруҳлараро фарқи аҳамиятли бўлган: 95% ИИ 0,9; 4,5 билан 2,7.\nАстма хуружи бўлган пациентлар сонининг фоиздаги кўрсаткичи (астма хуружи астма кечишининг перорал стероидлар билан даволаш, шифокор, тиббий тез ёрдамга режадан ташқари мурожаат этиш ёки госпитализацияни талаб қилувчи ёмонлашиш даври сифатида аниқланган) монтелукаст гуруҳида 32,2 ва флутиказон гуруҳида 25,6 ни ташкил қилган; четлашиш коэффициенти (95% ИИ) аҳамиятли: 1,38 га тенг (1,04; 1,84).\nТадқиқот давомида тизимли (асосан перорал) кортикостероидларни монтелукаст гуруҳида 17,8% ва флутиказон гуруҳида 10,5% пациентлар қўллаган. LS кўрсаткичининг гуруҳлараро фарқи аҳамиятли бўлган: 7,3% га 95% ИИ 2,9; 11,7.\nЖисмоний юклама билан боғлиқ бўлган бронхоспазмга (ЖЮБ) нисбатан кўрсаткичнинг аҳамиятли пасайиши катталарда тадқиқотнинг 12-ҳафтасида кузатилган (плацебо учун 32,40% га нисбатан, монтелукаст учун ОФВ1 ни 22,33% га пасайиши; дастлабки ОФВ1 нинг 5% доирасидаги қайта тикланишгача бўлган вақт 60,64 минутга нисбатан 44,22 минутни ташкил қилган). Бу самара 12 ҳафталик тадқиқот давомида изчил бўлган. БФН ни пасайиши 6 ёшдан 14 ёшгача бўлган болалар иштирокидаги қисқа муддатли тадқиқотда ҳам намоён бўлган (26,11% га нисбатан монтелукаст учун ОФВ1 нинг 18,27% максимал пасайиши; дастлабки ОФВ1 нинг 5% доирасидаги қайта тикланишгача бўлган вақт 27,98 минутга нисбатан 17,76 минутни ташкил қилган). Самара ҳар иккала тадқиқотда ҳам дори воситасини дозалаш интервалининг охирида намоён бўлган (суткада 1 марта).\nАспиринга нисбатан сезгир бўлган, ингаляцион ва/ёки перорал кортикостероидларни бир вақтда қабул қилган пациентларда, монтелукаст билан даволаш плацебога нисбатан астма назоратини аҳамиятли даражада яхшилаган (-1,74% га нисбатан ОФВ1 дастлабки кўрсаткичининг 8,55% га ўзгариши ва 2,09% га нисбатан β-агонисти умумий қўлланилиши пасайишидаги дастлабкиси қийматнинг -27,78% га ўзгариши).\nМонтелукаст перорал қабул қилингандан кейин тез сўрилади. 10 мг плёнка қобиқ билан қопланган таблеткалар учун, қон плазмасидаги ўртача максимал концентрацияга (Cmax) катталар томонидан оч қоринга препарат қабул қилингандан 3 соатдан кейин (Tmax) эришилади. Перорал қўлланилганда биокираолишлиги 64% ни ташкил қилади. Оддий таомни қабул қилиш перорал қабул қилинганда биокираолишилигига ва Cmax га таъсир кўрсатмайди. Хавфсизлиги ва самарадорлиги, овқат қабул қилишдан қатъий назар, 10 мг плёнка қобиқ билан қопланган таблеткалар қўлланилган клиник тадқиқотларда тасдиқланган.\n5 мг чайналадиган таблеткалар учун Cmax га катталар томонидан оч қоринга қабул қилинганидан 2 соатдан кейин эришилган. Перорал қабул қилинганда биокираолишлиги ўртача 73% ни ташкил қилади ва стандарт таомлар истеъмол қилинганда 63% гача пасаяди.\n2 ёшдан 5 ёшгача бўлган болалар томонидан оч қоринга 4 мг чайналадиган таблеткалар қабул қилингандан кейин, Cmax га, препарат қабул қилингандан кейин 2 соат ўтгач эришилган. Ўртача Cmax (66%) қиймат катталарда 10 мг дозадаги таблекта қабул қилинганида юқорироқ, ўртача Cmin эса пастроқ бўлган.\nМонтелукаст 99% дан кўпроқ даражада қон плазмасидаги оқсиллар билан боғланади. Мувозанат ҳолатида монтелукастнинг тақсимланиш ҳажми ўртача 8–11 литрни ташкил қилади. Радиофаол нишонланган монтелукастни қўллаш билан каламушларда ўтказилган тадқиқотлар, гематоэнцефалик тўсиқ орқали кирганда минимал тақсимланишини кўрсатди. Бундан ташқари, радиофаол нишонланган модданинг концентрацияси доза қабул қилингандан 24 соат кейин, бошқа барча тўқималарда минимал даражада бўлган.\nМонтелукаст фаол равишда метаболизмга учрайди. Терапевтик дозаларни қўллаш билан ўтказилган тадқиқотларда монтелукаст метаболитларининг қон плазмасидаги концентрациялари – катталар ва болаларда мувозанат ҳолатида аниқлаш мумкин бўлган чегарадан паст бўлган.\nОдам жигари микросомаларида ўтказилган in vitro тадқиқотлар P450 3A4, 2A6, 2C8 ва 2C9 цитохромларининг монтелукаст метаболизмида иштирок этишини кўрсатади. Одам жигари микросомаларининг қўшимча in vitro тадқиқотлари натижаларига кўра, монтелукастнинг қон плазмасидаги терапевтик концентрациялари P450 3A4, 2C9, 1A2, 2A6, 2C19 ёки 2D6 цитохромларни ингибирламаслигини кўрсатади. Метаболитларнинг монтелукастнинг терапевтик самарасидаги роли – минимал даражада.\nСоғлом катта ёшдаги шахсларда монтелукастнинг плазма клиренси ўртача минутига 45 мл ни ташкил қилади. Радиофаол нишонланган монтелукаст перорал қўлланилгандан сўнг радиофаолликнинг 86% 5 кун ичида ахлат билан ва <0,2% – сийдик билан чиқарилади. Перорал қабул қилингандан кейин монтелукастнинг биокираолишлигини ҳисобга олиб, бу монтелукаст ва унинг метаболитларининг сафро билан деярли тўлиқ чиқарилишини кўрсатади.\nТурли гуруҳ пациентлардаги ўзига хослик\nКекса ёшдаги шахслар ёки жигар фаолиятини енгилдан ўртача оғирлик даражаларигача бузилган пациентларда дозани тўғрилаш зарурати йўқ. Буйрак фаолиятини бузилиши бўлган пациентлар иштирокидаги тадқиқотлар ўтказилмаган. Монтелукаст ва унинг метаболитлари сафро билан чиқарилиши туфайли, буйрак фаолиятини бузилиши бўлган пациентларда дозани мувофиқлаштириш зарурати кўзда тутилмайди. Жигар фаолиятини оғир даражали бузилиши (Чайлд–Пью шкаласи бўйича >9) бўлган пациентларда монтелукастнинг фармакокинетикаси юзасидан маълумотлар мавжуд эмас.\nМонтелукастнинг юқори (катталар учун тавсия қилинган дозадан 20 ва 60 марта ортиқ бўлган) дозалари қўлланилганда, қон плазмасидаги теофиллин концентрациясини пасайиши кузатилган. Бу самара препарат тавсия қилинган 10 мг бўлган дозада суткада 1 марта қўлланилганда кузатилмаган.\nСИНГУЛЯР® ингаляцион кортикостероидларни қабул қилиш билан етарли даражада назорат қилиб бўлинмайдиган, шунингдек қисқа таъсирга эга β-агонистларини “зарурат бўйича” қўлланилиши астманинг етарли даражадаги клиник назоратини таъминлай олмайдиган енгилдан ўртача оғирлик даражасидаги персистик астмаси бўлган 2 ёшдан 5 ёшгача бўлган пациентларда астмани даволаш учун (қўшимча даволаш сифатида) қўлланилади.\nСИНГУЛЯР® шунингдек сўнгги вақтларда перорал кортикостероидларни қўллашни талаб қилувчи астманинг жиддий хуружлари бўлмаган енгил даражадаги персистик астмаси бўлган 2 ёшдан 5 ёшгача бўлган пациентларда, шунингдек ингаляцион кортикостероидлардан фойдаланиш имкониятига эга бўлмаган пациентларда ингаляцион кортикостероидларнинг паст дозаларини ўрнига танлов даволаш сифатида ҳам қўлланилиши мумкин (“Қўллаш усули ва дозалари” бўлимига қаранг).\nСИНГУЛЯР® шунингдек доминант компоненти жисмоний юклама билан индукцияланган бронхоспазм бўлган, 2 ёшдан катта болаларда астмани олдини олиш учун ҳам қўлланилади.\nБу препаратни болалар фақат катталарнинг назорати остида қабул қилиши керак. Таблеткани чайнай олмайдиган болалар учун препарат гранулалар шаклида чиқарилади.\n2 ёшдан 5 ёшгача бўлган болалар учун доза суткада, кечқурун 1 та чайналадиган таблеткани (4 мг) ташкил қилади. СИНГУЛЯР® ни овқатланишдан 1 соат олдин ёки овқатлангандан 2 соат кейин қабул қилиш лозим. Ушбу ёш гуруҳида дозани тўғрилаш талаб қилинмайди. 4 мг бўлган таблетка шаклидаги СИНГУЛЯР® препарати 2 ёшгача бўлган болалар учун мўлжалланмаган.\nУмумий тавсиялар. СИНГУЛЯР® препаратининг бронхиал астмани назорат қилиш кўрсаткичларига терапевтик таъсири 1 кун давомида ривожланади. Пациентларни, хаттоки астмани назорат қилишга эришилмаган бўлса ҳам, ва астмани кечиши ёмонлашган даврларда ҳам СИНГУЛЯР® препаратини қабул қилишлари зарурлиги тўғрисида хабардор қилиш керак.\nБуйрак фаолиятини бузилиши ёки жигар фаолиятини енгилдан ўртача оғирлик даражасигача бузилиши бўлган пациентлар учун дозани тўғрилаш талаб қилинмайди. Жигар фаолиятини бузилишининг оғир шакли бўлган пациентлар бўйича маълумотлар мавжуд эмас. Ўғил болалар ва қиз болалар учун дозалаш бир хил.\nСИНГУЛЯР® енгил даражадаги персистик астмада ингаляцион кортикостероидларнинг паст дозаларини ўрнига танлов даволаш сифатида. Монтелукаст ўртача даражадаги персистик астмаси бўлган пациентлар учун монотерапия сифатида тавсия қилинмайди. Енгил даражадаги астмаси бўлган болаларда паст дозадаги ингаляцион кортикостероидлар билан даволашга муқобил даволаш усули сифатида, монтелукастни қўллашни, фақат сўнгги вақтларда астманинг перорал кортикостероидларни қўллашни талаб қилувчи жиддий хуружлари бўлмаган ва ингаляцион кортикостероидлардан фойдаланиш имкониятига эга бўлмаган пациентларда қўллаш учун кўриб чиқиш лозим (“Қўлланилиши” бўлимига қаранг). Енгил даражадаги персистик астма симптомлари ҳафтада 1 мартадан кўпроқ, бироқ кунига 1 мартадан камроқ юз берадиган, тунги симптомлари ойига 2 мартадан кўпроқ, бироқ ҳафтасига 1 мартадан камроқ юз берадиган, эпизодлар орасидаги даврларда ўпка фаолияти нормал бўлган астма сифатида аниқланган. Агар текширувга ташриф буюрилгунигача астманинг етарли даражадаги назоратига эришилмаса (одатда 1 ой давомида), астмани босқичма-босқич даволаш тизимига асосланган қўшимча ёки бошқа яллиғланишга қарши даволаш усулини қўллаш заруратини кўриб чиқиш лозим. Астмани назорат қилиш юзасидан пациентларнинг ҳолатини мунтазам баҳолаб бориш лозим.\nСИНГУЛЯР® астманинг асосий компоненти жисмоний юклама томонидан индукцияланган бронхоспазм бўлган 2 ёшдан 5 ёшгача пациентларда астмани олдини олиш воситаси сифатида. 2 ёшдан 5 ёшгача бўлган пациентларда жисмоний юклама билан индукцияланган бронхоспазм, ингаляцион кортикостероидларни қўллашни талаб қилувчи персистик астманинг асосий кўриниши бўлиши мумкин. Пациентлар ҳолатини монтелукаст билан 2-4 ҳафта даволагандан кейин баҳолаш лозим. Агар етарлича жавобга эришилмаса, қўшимча ёки бошқа даволаш чоралари тўғрисидаги масалани кўриб чиқиш керак.\nАстмани даволашнинг бошқа усулларига боғлиқ равишда СИНГУЛЯР® препарати билан даволаш\nАгар СИНГУЛЯР® препаратидан, ингаляцион кортикостероидлар билан даволашга қўшимча даволаш сифатида фойдаланилаётган бўлса, ингаляцион кортикостероидларни СИНГУЛЯР® билан даволашга тўсатдан алмаштириш мумкин эмас («Эҳтиёткорлик чоралари» бўлимига қаранг).\n5 мг дозадаги чайналадиган таблеткалар 6 ёшдан 14 ёшгача бўлган болаларда қўллаш учун мўлжалланган.\nМонтелукаст персистик астмаси бўлган пациентларда клиник тадқиқотларда қўлланилган:\n10 мг плёнка қобиқ билан қопланган таблеткалар – 15 ёш ва ундан катта тахминан 4000 нафар пациентда;\n5 мг чайналадиган таблеткалар – 6 ёшдан 14 ёшгача бўлган тахминан 1750 нафар болаларда;\n4 мг чайналадиган таблеткалар – 2 ёшдан 5 ёшгача бўлган 851 нафар ёш болаларда.\nМонтелукаст клиник тадқиқотларда ўртача астмаси бўлган қуйидаги пациентларда баҳоланган:\n4 мг гранулалар ва чайналадиган таблеткалар – 6 ойликдан 5 ёшгача бўлган 1 038 нафар болаларда.\nКлиник тадқиқотларда монтелукаст билан даволанган пациентларда препаратга нисбатан қуйидаги ножўя таъсирлар тўғрисида тез-тез (≥1/100 дан <1/10 гача), шунингдек плацебо билан даволанган пациентларга нисбатан, кўпроқ даражада хабар қилинган:\nАъзолар тизими синфи Катта ёшдаги беморлар,\n15 ёш ва ундан катта\n(иккита 12 ҳафталик тадқиқот; n=795) 6 ёшдан 14 ёшгача бўлган болалар,\n(битта 8 ҳафталик тадқиқот, n=201;\nИккита 56 ҳафталик тадқиқот, n=615) 2 ёшдан 5 ёшгача бўлган болалар,\n(битта 12 ҳафталик тадқиқот, n=461;\nБитта 48 ҳафталик тадқиқот, n=278)\nНерв тизими томонидан бузилишлар бош оғриғи бош оғриғи\nМеъда-ичак йўллари томонидан бузилишлар абдоминал оғриқ абдоминал оғриқ\nУмумий холатни ва препаратни қўллаш усули билан боғлиқ бузилишлар чанқоқлик\nКўп бўлмаган сондаги катта пациентлар иштирокидаги 2 йил давомида ва 6 ёшдан 14 ёшгача бўлган болалар иштирокидаги 12 ой давомида узоқ вақт даволаш бўйича ўтказилган клиник тадқиқотларда хавфсизлик профили ўзгармаган.\nУмуман олганда, 2 ёшдан 5 ёшгача бўлган 502 нафар бола камида 3 ой давомида, 338 нафар бола – 6 ой ва ундан кўпроқ муддат давомида, 534 нафари – 12 ой ва ундан кўпроқ вақт давомида монтелукаст билан даволанган. Даволаш муддати узайтирилганда ушбу пациентларда хавфсизлик профили ўзгармаган.\nПрепаратни постмаркетинг қўллаш тажрибаси\nПрепаратни постмаркетинг қўллаш давомида қуйидаги ножўя реакциялар ҳақида хабар берилган; реакциялар аъзолар тизимлари синфи ва ножўя реакцияларнинг махсус атамаларига кўра кўрсатилган. Тез-тезлиги тегишли клиник тадқиқотлар бўйича аниқланган.\nҚон ва лимфатик тизими томонидан бузилишлар: кам – қон кетишига мойилликни ортиши, тромбоцитопения.\nИммун тизими томонидан бузилишлар: тез-тез эмас – ўта юқори сезувчанлик реакциялари, шу жумладан, анафилаксия; жуда кам – жигарни эозинофил инфильтрацияси.\nРуҳият томонидан бузилишлар: кам – патологик уйқулар, шу жумладан тунги даҳшатлар, уйқусизлик, сомнамбулизм, қўзғалган ҳолат, ажитация, шу жумладан тажавузкор аҳлоқ ёки душманлик ҳисси, депрессия, психомотор гиперфаоллик (шу жумладан, таъсирчанлик, хавотирлик ва тремор*); кам – хотирани ёмонлашиши, диққатни бузилиши; жуда кам – галлюцинациялар, дезориентация, суицидал фикрлар ва аҳлоқ (суицидаллик).\nНерв тизими томонидан бузилишлар: кам – бош айланиши, уйқучанлик, парестезиялар/гипестезия, тиришишлар.\nЮрак томонидан бузилишлар: кам – юрак уришини ҳис қилиш.\nРеспиратор тизими, кўкрак қафаси ва кўкс оралиғи аъзолари томонидан бузилишлар: кам – бурундан қон кетиши; жуда кам – Чердж – Стросс синдроми, ўпка эозинофилияси.\nМеъда-ичак йўллари томонидан бузилишлар: тез-тез – диарея, қўнгил айниши, қусиш; кам – оғизни қуриши, диспепсия.\nГепатобилиар тизим томонидан бузилишлар: тез-тез – қон зардобида трансаминазалар (АЛТ, АСТ) даражаларини ошиши; жуда кам – гепатит (шу жумладан, холестатик, гепатоцеллюляр, шунингдек жигарни аралаш шикастланиши).\nТери ва тери ости тўқималари томонидан бузилишлар: тез-тез – тошма; тез-тез эмас – қонталашлар, эшакеми, қичишиш; кам – ангионевротик шиш; жуда -кам – тугунли эритема, кўп шаклли эритема.\nСийдик чиқариш тизими томонидан бузилишлар: болаларда энурез.\n* – кам\nТаъсир этувчи модда ёки ёрдамчи моддаларнинг биронтасига ўта юқори сезувчанликда қўллаш мумкин эмас.\nМонтелукастни одатда астмани олдини олиш ва узоқ вақт даволаш учун ишлатиладиган бошқа препаратлар билан бирга қўллаш мумкин. Бошқа препаратлар билан ўзаро таъсирини ўрганишда монтелукастнинг тавсия қилинган клиник дозаси теофиллин, преднизон, преднизолон, перорал контрацептивлар (этинилэстрадиол/норэтиндрон 35/1), терфенадин, дигоксин ва варфарин каби препаратларнинг фармакокинетикасига клиник жиҳатдан аҳамиятли таъсир кўрсатмаган.\nБир вақтда фенобарбитални қабул қилган пациентларда монтелукастнинг қон пласзмасидаги концентрациясини эгри чизиғи остидаги майдон (AUC) тахминан 40% га камайган. Монтелукаст CYP 3A4, 2C8 ва 2С9 воситасида метаболизмга учраганлиги сабабли, айниқса болаларда, фенитоин, фенобарбитал ва рифампицин каби CYP 3A4, 2C8 ва 2С9 индукторлари билан бир вақтда эҳтиётлик билан буюрилиши керак.\nIn vitro шароитда ўтказилган тадқиқотлар монтелукастнинг CYP 2C8 нинг кучли ингибитори эканлигини кўрсатган. Бироқ монтелукаст ва росиглитазонни (маркерли субстрат, асосан CYP 2C8 воситасида метаболизмга учровчи препаратлар вакили) қўлланилишини ўрганилган бошқа препаратлар билан ўзаро таъсирини ўрганишга оид тадқиқотларнинг клиник маълумотлари монтелукастнинг CYP 2C8 in vivo шароитда ингибирламаслигини кўрсатган. Шунинг учун монтелукастнинг ушбу фермент томонидан метаболизмга учровчи препаратлар (масалан, паклитаксел, росиглитазон ва репаглинид) нинг метаболизмига аҳмиятли таъсир кўрсатиши кутилмайди.\nIn vitro шароитда ўтказилган тадқиқотлар монтелукастнинг CYP 2C8, 2C9 ва 3A4 субстрати эканлигини кўрсатди. Монтелукаст ва гемфиброзилни (CYP 2C8 ва 2С9 ингибиторлари) қўлланилиши ўрганилган препаратлар билан ўзаро таъсирини ўрганишга оид тадқиқотларнинг клиник маълумотлари, гемфиброзил монтелукастнинг тизимли экспозициясини 4,4 марта кучайтиришини кўрсатган. Гемфиброзол ва CYP 2C8 нинг бошқа потенциал ингибиторлари билан бирга қўлланилганда монтелукаст дозасини мувофиқлаштириш талаб қилинмайди, бироқ ножўя реакцияларни кучайиши мумкинлигига эътибор қаратиш лозим.\nIn vitro маълумотлардан келиб чиққан ҳолда, кучсизроқ CYP 2C8 ингибиторлари (масалан, триметоприм) клиник жиҳатдан муҳим ўзаро таъсирларни юз бериши кўзда тутилмайди. Монтелукаст итраконазол (CYP 3A4 нинг кучли ингибитори) билан бир вақтда қўлланилганда монтелукастнинг тизимли экспозициясини аҳамиятли даражада кучайиши кузатилмаган.\nПациентлар перорал қабул қилинувчи монтелукастдан ҳеч қачон астманинг ўткир хуружларини даволашда қўлланмаслигини билишлари, шунингдек доимо ўзлари билан мувофиқ шошилинч ёрдам учун мўлжалланган препаратни олиб юришлари керак. Ўткир хуружлар юз берган ҳолларда қисқа таъсирга эга ингалляцион β-агонистлардан фойдаланиш керак. Пациентлар, агар қисқа таъсирга эга ингаляцион β-агонистига одатдагига қараганда кўпроқ мухтож бўлсалар, иложи борича тезроқ шифокор билан маслаҳатлашишлари кераклигини билишлари керак.\nМонтелукаст ингаляцион ёки перорал кортикостероидлар билан кескин алмаштирилиши мумкин эмас.\nМонтелукаст билан бир вақтда қўлланилганда, перорал кортикостероидларнинг дозасини камайтириш мумкинлигини тасдиқловчи маълумотлар мавжуд эмас.\nКам ҳолларда антиасматик препаратлар билан, шу жумладан монтелукаст билан даволанаётган пациентларда, айрим ҳолларда Чердж–Стросс синдроми (кўпинча тизимли кортикостероидлар билан даволаш ўтказиладиган ҳолат) учун хос бўлган васкулитнинг клиник кўринишлари билан намоён бўлувчи тизимли эозинофилия юз бериши мумкин. Бу ҳолатлар айрим ҳолларда перорал кортикостероидларнинг дозасини пасайтирилиши ёки уларни бекор қилиниши билан боғлиқ бўлган. Гарчи лейкотриен рецепторлари антагонистларини қўлланилиши билан сабабий боғлиқлик аниқланмаган бўлсада, шифокорлар пациентларда эозинофилия, васкуляр тошма, ўпка симптомларини ёмонлашиши, кардиологик асоратлар ва/ёки нейропатияни юз бериши мумкинлигини ёдда тутишлари лозим. Ушбу симптомлар кузатилган пациентларни қайта кўрикдан ўтказиш ва уларни даволаш схемасини қайта кўриб чиқиш лозим.\nУшбу симптомлар юз берган пациентларни қайта кўрикдан ўтказиш ва уларни даволаш схемасини қайта кўриб чиқиш лозим.\nСИНГУЛЯР® препаратининг таркибига фенилаланин манбаи бўлган – аспартам киради. Фенилкетонурияси бўлган пациентлар 4 мг ли ҳар бир чайналадиган таблетка таркибида 1 дозада 0,674 мг фенилаланинга эквивалент бўлган миқдордаги фенилаланин мавжудлигини билишлари керак.\nҲомиладорлик. Ҳайвонларда ўтказилган тадқиқотлар ҳомиладорлик ёки эмбрионал/фетал ривожланишга зарарли таъсир кўрсатишини кўрсатмаган.\nМаълумотлар базасидаги ҳомиладорликка оид чекланган маълумотлар СИНГУЛЯР® препаратининг қўлланилиши билан бутун ижаҳон бўйлаб ўтказилган постмаркетинг қўллаш тажрибаси давомида хабар қилинган мальформацияларнинг (бўғимларнинг нуқсонлари каби) вужудга келиши ўртасидаги сабаб-оқибат боғлиқлиги борлигини кўрсатмаган.\nСИНГУЛЯР® ни ҳомиладорлик даврида фақат ўта зарур бўлган ҳоллардагина қўллаш мумкин.\nЭмизиш. Каламушларда ўтказилган тадқиқотлар монтелукастнинг сутга ўтишини кўрсатган.\nМонтелукастни аёл кўкрак сутига ўтиши ёки ўтмаслиги маълум эмас.\nСИНГУЛЯР® ни эмизиш даврида, фақат уни қўллаш сўзсиз зарур бўлган ҳоллардагина қўллаш мумкин.\nМонтелукаст пациентларнинг автотранспорт ёки механизмларни бошқариш қобилиятига таъсир кўрсатиши кутилмайди. Бироқ кам ҳолларда уйқучанлик ёки бош айланиши тўғрисида хабар қилинган.\nМонтелукастнинг дозасини ошириб юборилиши ҳақида махсус маълумотлар мавжуд эмас. Астма юзасидан ўтказилган узоқ муддатли тадқиқотларда монтелукастни катта ёшдаги пациентларга 22 ҳафта давомида суткада 200 мг гача бўлган дозаларда, қисқа муддатли тадқиқотларда эса – 1 ҳафтага яқин муддат давомида суткада 900 мг гача бўлган дозаларда буюрилган, бу эса клиник жиҳатдан яққол ифодаланган ножўя реакциялар билан кечмаган.\nПостмаркетинг қўллаш ва клиник ўрганишлар давомида монтелукастнинг дозасини ўткир ошириб юборилиши ҳақида хабарлар бўлган. Улар катталар ва болалар томонидан 1000 мг (42 ойликкача бўлган болаларда тахминан 61 мг/кг дозада ) дозаларда қўлланилганлиги тўғрисидаги хабарларни ўз ичига олган. Кузатилган клиник ва лаборатория ўзгаришлари катталар ва болалардаги хавфсизлик профилига мос бўлган. Дозани ошириб юборилган ҳолатларнинг кўпчилигида ножўя реакциялар юз бермаган. Энг кўп учраган ножўя реакциялар монтелукастнинг хавфсизлик профилига мос бўлган ва абдоминал оғриқ, уйқучанлик, чанқоқ, бош оғриғи, қусиш ва психомотор гиперфаолликни ўз ичига олган.\nПеритонеал диализ ёки гемодиализ ўтказилганда организмдан монтелукастни чиқарилиши номаълум.\n4 мг дан 7 ёки 14 чайналадиган таблетка блистерда.\n1 ёки 2 блистер қўллаш бўйича йўриқномаси билан бирга картон қутида.\nНамликдан ва ёруғликдан ҳимояланган жойда, оригинал ўрамида, 30°С юқори бўлмаган ҳароратда сақлансин.


АҚШ ва Франция Ироқнинг Мосул шаҳрига зарба беради\n12:52 / 20.07.2016\nФранция ҳукумати вакили Стефан Ле Фолнинг баёнот беришича, АҚШ ва Франция, ИШИД террорчи гуруҳи назорати остидаги Мосул шаҳрига биргаликда ҳаво зарбалари беришга ҳозирлик кўрмоқда, деб хабар қилаяпти Рейтер агентлиги.\nАввалроқ, 20-21 июль кунлари Америка пойтахтида, ИШИДга қарши халқаро коалиция ташқи ишлар ва мудофаа вазирларининг йирик анжумани бўлиб ўтиши маълум қилинган эди. Унда Ироқнинг Мосул шаҳрини жангарилардан озод қилиш масаласи муҳокама этилади.\nИроқнинг иккинчи йирик шаҳри ҳисобланган Мосулда 500 мингдан зиёд инсон истиқомат қилади. Шаҳар, 2014 йил сентябридан бери жангарилар назоратида.\nАҚШ Ироқ ИШИД Франция Мосул


Буюк муфассир номига қўйилган масжид | Azon.uz - Ахборот-таҳлилий портал\nБуюк муфассир номига қўйилган масжид\n802 18:05 05.12.2021\nЮртимиздаги масжидларимизни ёритишда давом этамиз. Бу сафар Тошкент шаҳар Чилонзор тумани, Мевазор маҳалласи, Токзор кўчасида жойлашган «Олтинхонтўра» жоме масжидини ўргандик.\nУшбу масжидга Ўзбекистон мусулмонлари идораси таклифига биноан Туркистоннинг машҳур уламоларидан бири, Қуръони карим маъноларини илк бора туркий тилига таржима қилган Олтинхонтўра номлари берилган. У кишининг тўлиқ исмлари Маҳмуд бин Назир ат-Тарозий ал-Маъруф. Туркистоннинг энг катта машҳур уламоларидан бўлган. Асли туғилган манзили Тароз шаҳридадир. Бу шаҳар номи кейинчалик ўзгартирилиб Жамбул деб номланган. Жамбул ҳозирги Қозоғистонда жойлашган. У кишининг туғилган йиллари аниқ тарихда кўрсатилмаган. Ўзларининг китобларида келишича, тахминан 1895-1896 йилларга тўғри келади. Олтинхонтўра ниҳоят даражада тақводор бўлган. Дастлабки илмни ўз юртларида олиб, сўнгра Тошкент ва Бухоро шаҳрида илмларини давом эттирган. 1930 йилгача мадрасаларда мударрис ва масжидларда имом-хатиб бўлиб хизмат қилган. Олтинхонтўранинг дастлабки китоби муқаддас Қуръони карим маъноларининг араб тилидан форс ва туркий тилларга таржималаридир. Яна бир эътиборга молик асарларидан бири «Арробдул ҳасан ала муфсидис заман» урду тилида кейинчалик чоп этилган. Олтинхонтўра ҳазратлари кўплаб китоблар таълиф этган ва халқ, жамият учун катта илмий мерос қолдирган. Бироқ, у кишининг аксар ҳаётлари мусофир юртларда бўлганлиги учун ёзган китоблари ўша юртларда қолиб кетган. Бизгача етиб келган китоблари Қуръони карим маъноларининг туркий тилга таржимасидир.\n“1961-1962 йилларда бу жойлар колхознинг кенг даласи бўлиб, беда ва турли хил қишлоқ хўжалик маҳсулотлари экиладиган жой бўлган. Ҳозирги Қатортол маҳалласи томонда токзор мевали боғлар бўлган. 1961 йилдан 1963 йилларгача Қатортол, Қозиработ, Новза, Чилонзор маҳаллаларидаги одамларни иморатлари бузилиб бир қисми шу ерга, яна бир қисми Бирлик, Чўпон ота, Қатортол томонларга кўчиб келган. 1962 йилда Ҳусниддин Қодиров маҳаллага раис бўлиб ишлаган пайтларда маҳаллада ҳали ҳеч нарса бўлмаган, одамлар кўчиб келган, лекин бирорта тоат-ибодат қиладиган масжид мавжуд бўлмаган. У даврларда намоз ўқиш тақиқланган эди. Маҳалла аҳолиси “халққа бир тобутхона керак, вафот этган одамлар учун шу каби жойлар зарур” деб 3,5 сотихлик ерни олишган. Мана ҳозирги кунгача шу жойни кадастри ҳужжатлари ўзгаришсиз Қодиров Ҳусниддин номларида турибди. Ундан кейин маҳалланинг саховатпеша одамлари билан икки хонали кичик бир жой қилинган, бир хонасида 10-15 киши учун намоз ўқиш учун жой, иккинчи хонасига маҳалланинг идиш-товоқ, қозонлари қўйилган. Шундай қилиб ўша жойда намоз ўқиб юришган. Биринчи имом Кўкалдош мадрасасини битирган Шоикром домла бўлган. 1980-йилларга келиб у икки хона бузилиб, ўрнига Қодир ота бошчилигида ҳозирги юқоридаги хонақо қурилган. Шоикром домла вафотларидан сўнг Шоназир домла ўрниларига шу ерда имомлик қилган. Ҳаттоки, бу инсонларга ҳеч қандай ойлик маош ёки бошқа бир кўмак берилмаган, Аллоҳ йўлида бу инсонлар халқимизга хизмат қилишган. 1990-йилларда хонақолар кенгайтирилиб усти очилиб бошқатдан таъмирланган. Маҳалламизда шу масжидда устачилик қилиб ишлаган одамларимиз ҳам бор.\nХалқимизга ёшларга диний ахлоқ одобларни ўргатишда Шоюсуф домла, Шорасул ота каби кўплаб жонкуярлар фаолият юритишган. Аллоҳ таолога шукрлар бўлсинки, мустақилликдан сўнг кўплаб диний таълим даргоҳлари очилди, шундан бери бу масжидда 6-7 нафар имом домлалар фаолият юритиб кетишди ва ҳозир ҳам бизларга имомлик қилиб келаётган домлаларимиз ҳам жуда илмли ва одоб-ахлоқли инсонлар бўлиб ёшу қарига ўрнак бўлиб келишмоқда”, дейди Масиҳиддин ота.\n“Олтинхонтўра” масжиди хонақоси 600 намозхонга мўлжалланган ва ташқи саҳнисига ҳам 350 одам жойлашиши мумкин. Масжиди умумий 900 га яқин намозхонни ўз бағрига сиғдира олади. Таҳоратхона ҳам барча қулайликларга эга.\nАсосийси, масжид доимо намозхонлар билан гавжум. Бу масжиднинг яна бир устунлик томони – замонавий китобхонага эга эканлигидир. Китобхонлар эса нафақат китобларни масжид китобхонасини ўзида, балки уйларига олиб кетиб ҳам ўқиши мумкин.\nМахсус Нурбек Ғофуров Масжидлар Ислом\n552 22:50 17.01.2022\n1257 22:25 17.01.2022\n217 22:05 17.01.2022\n743 21:05 17.01.2022\n1499 20:03 17.01.2022


Автоҳалокат туфайли хонанда Аҳрор Усмоновнинг аҳволи оғир эканлиги маълум бўлди\n20:39 / 30.06.2016\nТаниқли сўз устаси Обид Асомов Instagram’даги ўз саҳифасида хонанда Аҳрор Усмоновнинг автоҳалокат туфайли аҳволи оғир эканлиги ҳақида сўз юритади. Маълум бўлишича, Аҳрор Усмонов Хонанда Алижон Исоқовга тегишли Toyota Land Cruiser Prado автомобилининг бордюрга урилиб, ағдарилиб кетиши оқибатида тан жароҳати олган.\n«Инсон эртага нима бўлишини билмайди. Ажойиб овоз соҳиби, яхши укам Аҳрор Усмонов автоҳалокат сабаб, бир ҳафтадирки, жуда оғир аҳволда ётибди. Мухлисларимиздан илтимос, шундай азиз кунларда шу йигитнинг ҳаққига дуо қилинглар. Болаларининг, ўзбек санъатининг бахтига соғайиб кетсин», — деб ёзади Обид Асомов.\nМаълумот учун: хонанда Алижон Исоқовнинг Toyota Land Cruiser Prado автомобили Чорвоқ йўлида аварияга учраган. Автомобиль ичида Алижон Исоқовдан ташқари Аҳрор Усмонов, унинг турмуш ўртоғи ва уч қизи ҳамда бир шогирди, жами етти киши бўлган, ҳодиса вақтида автомобилни Аҳрор Усмоновнинг турмуш ўртоғи бошқараётган бўлган.


01:47 04 Июл 2020\n13:10 10.11.2016 (Янгиланган 13:11 10.11.2016) Ҳавола олиш\nРўйхатда 70та дори воситаси ва 6та тиббий буюм номи келтирилган\nТОШКЕНТ, 10 ноя – Sputnik. Ўзбекистон Республикаси Соғлиқни сақлаш вазирлиги Дори воситалари ва тиббий техникалар сифатини назорат қилиш бўйича бош бошқармаси дорихоналарда мавжуд бўлиши зарур бўлган дори воситалари ва тиббий буюмлар рўйхати лойиҳасини тайёрлади. Мазкур лойиҳа Ягона интерактив давлат хизматлари порталига муҳокама учун жойлаштирилди.\nЖорий йилнинг 31 октябр куни Ўзбекистон Президенти вазифасини бажарувчи Шавкат Мирзиёев "Аҳолини дори-дармон воситалари ва тиббиёт буюмлари билан таъминлашни янада яхшилашга доир чора-тадбирлар тўғрисида"ги қарорни имзолаганди.\nМазкур рўйхат Хусусийлаштириш, монополиядан чиқариш ва рақобатни ривожлантириш Давлат қўмитаси, "Ўзфармсаноат" ДАК ва "Дори-Дармон" АК билан келишилган бўлиб, унда 70та дори воситаси ва 6та тиббий буюм номи келтирилган.\nЛойиҳада берилган изоҳга кўра, Ўзбекистон Республикасида рўйхатдан ўтган ва дорихона ассортиментида бўлиши мажбурий бўлган дори воситаларига ушбу рўйхатга киритилган дори воситаларининг худди шу таркибдаги таъсир қилувчи моддалари ва дори шаклига, дозасига эга бўлган дори воситалари ҳам киради.


Божхоначилар ўқувчиларни пиротехниканинг салбий оқибатларидан огоҳлантиришди\nБожхоначилар ўқувчиларни пиротехниканинг салбий ...\nОсойишталик, ёнғин хавфсизлиги ва энг аввало саломатликка жиддий хавф туғдирадиган бу турдаги воситаларнинг зарари ва оқибатлари ҳақида давлат божхона хизмати органлари томонидан ҳам кенг миқёсдаги тушунтириш-тарғибот ишлари амалга оширилмоқда.\nХусусан, умумтаълим мактабларида ўтказилаётган учрашувларда ўқувчи ёшларни бу зарарли одатдан қайтариш янги йилни оила даврасида хурсандчиликда қарши олишда муҳим эканлиги таъкидланмоқда.\nАна шундай тадбирларнинг навбатдагиси Давлат божхона қўмитаси Ахборот хизмати ва Божхона институти билан ҳамкорликда пойтахтимизнинг Шайҳонтоҳур туманидаги 254-умумтаълим мактабида бўлиб ўтди. Ўқувчилар билан самимий мулоқот шаклида кечган тадбирда пиротехника воситаларидан ўзбошимчалик билан фойдаланиш қандай салбий оқибатларга олиб келиши ҳаётий мисоллар билан тушунтириб берилди. Ўқувчилар эътиборига айни шу мавзуда тайёрланган турли ижтимоий видеороликлар намойиш этилди. Пиротехника воситаларини ноқонуний равишда олиб ўтиш чоғида фош қилинган шахслар ҳақида маълумотлар берилди.\nҲа, бу каби манзараларни кузатар эканмиз, пиротехника воситалаларининг ноқонуний муомаласига қарши курашда нафақат ҳуқуқни муҳофаза қилувчи идоралар ходимлари балки фаол фуқаролик позициясига эга шахс сифатида ҳар биримиз бундай ҳолатларга қарши турмоғимиз шарт.\nЗеро, гап осойишталигимиз, хавфсизлигимиз ва энг аввало, фарзандларимиз – эртамиз эгаларининг саломатлиги ҳақида кетар экан, лоқайд бўлишга ҳеч биримизнинг ҳаққимиз йўқ.